
proživljava tešku gospodar- 
sku krizu, koju može izdr- 
žati i dočekati bolje dane 
samo onda , ako bude dosta 
duševne jakosti potrebne, da 
se održi vjera i nada u bolju 
budućnost . 


GRAD 


pokazuje sve jače povećanje 
bijede, sve veće propadanje 
materijalnih i dušev n i h 
vrednota, sve jasnije [nepo- 
vjerenje u sve ono, Što drži 
poredak ljudskoga društvu, 
a to vodi u neizbježivu soci- 
jalnu provaliju, ako se ne 
nađe za vremena pravu 
ravnoteža duha . 

Treba obnoviti 

sve zdrave snage i dati im 
svježu okrepu , da se vrati 
pravo kolanje životnih ele- 
menata u bolesnom tijelu 
čovječanstva . To ćemo po- 
stići samo 

duševnom 

branom 

u obliku dobroga štiva, koje 
jedino može dati pravo osvje- 
žen je onima, koji su na ru- 
bu očaja, i vratiti im nadu 
u bolji život. Tu nam dolazi 
u dobar čas nov bogat izbor 
godišnjih fer onim slcli) 
Jcn/J g cl te nam nosi pra- 
vo blago duševne obnove za 
ovu jesen i zimu . 

Kalendar “Danicu 1933 . 

Šarić : Evanđelist 
Šenoa : Barun Ivica 
Mandekić : Crvena djetelina 
Grgeč : Hrvatski Sob 
Truhelka : Ralčićev let 
Katić : Sv. Mala Terezi ja 
Hofmannsthal : Čovjek 

Jedna deveta knjiga 

Cijena ukupno samo 40 Din 
za jeronimske članove 
hrvatsko KNJIŽEVNO 
DRUŠTVO SV. JERONIMA 
Zagreb j Trg Kralja Tomislava br. 21 


Za J ?£ e * >a ^ kim roditeljima pruža se lijepa 
prilika, da svoju djeeu dadu već odmalena 
ačiti crtanju i slikanju te u njima razvija- 
ti umjetnički smisao i ukus. Kao prošle 
zime, tako se i ove jeseni otvara novi 

DJEČJI TEČAJ U SLIKANJU, 

koji počinje 1. studenoga 1 traje tri mie- 
seca. U tom tečaju, koji se održaje pod 
vodstvom odličnog slikara portretiste Ana- 
tola Sergeieva, imat će djeca prilike steći 

nctinimo .. -a * . . . 


* r ? !•)» gdje se daju i ostale informacije i 
primaju prijave. Honorar 100 dinara mie- 
sečno. Eventualni telefonski upiti o tečaju 
mogu se upraviti i na uredništvo * Obitelji", 
telefon 54-17. 


Slika na omotu : 

Seljačka djevojka na rubu šum c 
čita »OBITEC J« 

Foto Ma to Fintić, seljak 


KNJIŽEVNI SUSRETI 


Jagoda Truhelka: ~\ALČIĆEV KRA- 
LJEVSKI LET, dzdaio Jeronim- 
sko Društvo među izvan- 
rednim izdanjima za god. 
1933. N as 1 o v n u sliku izradio 
je Kamilo Ružička. Knjiga 
ima 88 stranica. — Cijena 
10 Din. — Ime Jagode Truhelke po- 
znato je svima čitateljima »Obitelji«, 
jer je ona i suradnica našeg lista. Po- 
red toga vrlo su raširena njezina bele- 
tristična djela »Zlatni danci«, »Pipo i 
Pipa«, »Bogorodičine trešnje«, »Dusi 
domaćeg ognjišta«. U njima se najra- 
dije zaustavlja na lijepim uspomena- 
ma iz svoga djetinjstva, na poseban 
način iznosi šaroliki djetinjski svijet 
sa svim onim nestalnostima, naklapa- 
njima, odlukama i podvizima, a u 
glavnim licima razabiremo nju, nje- 
zina brata, njezinu rodbinu i male i 
velike susjede, s kojima je provodila 
zlatne svoje danke. U taj ciklus milih 
uspomena, protkan mekanim čustvom 
i ovijen tankim nitima mašte, ide i 
ova zbirka njezinih pripovijesti, jer i 
većina onih životinja, koje ona iznosi 
u ovoj knjizi, bili su nerazdruživi pra- 
tioci njezina djetinjstva, postali su 
neki drugovi i prijatelji, s kojima te 
vežu posebne uspomene. Ova zbirka 
ima posebnu značajku po tome, što se 
ljudska bića potiskuju u pozadinu, a 
razne mile životinje otskaču kao gla- 
vna lica, žive, kreću se i čuvstvuju. 
Kroz ove novele jprovejava psiholo- 
gija tih malih životinja, gledana ljud- 
skim očima i tumačena ljudskim tu- 
mačenjima. Nisu zato ove pripovijesti 
obične životinjske priče samo za dje- 
cu, gdje se iznose čudovišta i nemo- 
gućnosti; one odgovaraju realnosti, 
vođe računa s istinskim zbivanjem i 
događajima, koji su se doista dogo- 
dili. No ipak će ove pripovijesti rado 
Čitati jednako djeca kao i stariji, kao 
što rado čitaju i djeca i stariji nj-ezine 
pripovijesti o djetinjstvu, koje slično 
kao i ove pripovijesti stoje na gra- 
nici između realnosti i mašte: uspome- 
ne .su, a ne fantastično iskonstruisane 
tvorevine. Ova zbirka ima. šest pripo- 
vijesti: »Palčićev kraljevski let«, 
»Marko Krešta'lica i Svračak Miško«, 
»Koka Šepeljiica«, »Zlopamtilo«, »Cvr- 
čak — Božji tucak«, »Digo, Cigo i 
njihov prijatelj«. Svaka od tih pripo- 
vijesti zaslužuje posebnu pažnju. Uz- 
mite i čitajte sami! L. P. 

Album sarajevskog euharistijskog 
kongresa. Od 2. do 5. lipnja o. g odr- 
žan je u Sarajevu veleban euharistij- 
ski kongres prigodom pedesete godiš- 
njice opstanka Vrhbosanske nadbi- 
skupije ii uvođenja redovite crkvene 
hijerarhije u Bosnu i Hercegovinu. 
Ogromne mase vjernika učestvovale 
su u brojnim priredbama kongresa, 
koji je bio okiupio katolike iz sVh 
naisih krajeva. I za oko je bilo ugodno 
šarenilo toga kongresa, pa su na nje- 
mu izrađene i mnoge snimke. Neke 
su od .tih sakupljene u lijepi album, 
koji se može dobiti uz cijenu od 10 
dinara kod Akademije Regi-na A{oo- 
stolorum (Sarajevo, Koroščeva ul. 15). 
U albumu se nalazi 25 ukusnih sni- 
maka, koje iprikaizuju najmarkant- 
nije priredbe kongresa onamo od po- 


četka njegova, kada dolaze gosti ti 
Sarajevo, pa sve redom do veličan- 
istvene teoforične procesije i svečanog 
završetka. Taj će album poslužiti kao 
mila uspomena svim učesnicima sara- 
jevskog kongresa, a i svak će rado 
imati u svojoj kući jedan ovakav 
album, koji prikazuje ponajveću ma- 
nifestacijo! katoličanstva u hrvatskim 
krajevima kroz godinu 1932. 

PRIMLJENE KNJIGE. 

Uredništvo je primilo na objavu i 
ocjenu ove knjige: 

MarceI Prevost: »JULIENINA UDA- 
JA«, .roman, izdanje Zabavne Biblio- 
teke, Zagreb, knjiga 526. 

Richard Hughes: »BURA NA JA- 
MAICI«, roman, izdanje Zabavne Bi- 
blioteke, Zagreb, knjiga 527. 

Vladislav St. Reymont: »OBEĆANA 
ZEMLJA«, roman iz života poljskog 
tvorničkoga grada, u dvije knjige, iz- 
danje Zabavne Biblioteke knj. 529. i 
530., ukupno 788 stranica. (Na ovo 
djelo velikog poljskog pisca osvrnut 
ćemo se posebno.) 

»FOTO - REVIJA«, mjesečnik za 
sve grane fotografije, Zagreb, Dalma- 
tinska ul. 6. 



Svim prijateljima 
»O B I T E € J I« 


upravljamo molbu, da tijekom ovih 
jesenskih mjeseci pomognu naše 
nastojanje oko proširenja : našega 
lista , koji će dotjerujući se. zani- 
mljivošću i sadržajem nastojati 9 
da sve više bude ono, što danas 
svaka kuća., svaka obitelj zaista 
treba . . Svaki novi pretplatnik omo- 
gućuje napredak lista . Nađite nam 
dakle novih pretplatnika svi vi, 
kojima je „Obitelj ' 6 postala draga! 

OBITELJ 


GOD IV 


U ZAGREBU 16 LISTOPADA 1952 


KOD PROSTRTOG STOLA 

NAPISALA LJUDMILA VRŠOVSK! 


Svatko zna, da lijepo prostrt stol djeluje ne- 
samo na raspoloženje, te jelo ide više u tek, nego 
je to i važan momenat kućne discipline i odgoja. 
Kad gost dođe u kuću, obično se više pazi na to, 
da stol bude čisto i uku- 
sno prostrt. Zašto? Za- 
to, jer gosta želimo 
ugodno raspoložiti. — 

Ukus i čistoća djeluju 
privlačivo. Ni u selja- 
čkoj kući ne će doma- 
ćica gosta posaditi za 
stol, koji nije prostrt 
čistim stolnjakom i na 
kojem nisu postavljeni 
najljepši tanjuri, što ih 
u kući ima. Bila sam 
već mnogo puta gošća 
za seljačkim stolom i 
uvijek sam bila ugodno 
dirnuta pažnjom, na 
koju sam tu naišla: se- 
1 j ačka gostol j u'bivost 
me se uvijek jače do- 
jima nego li gostolju- 
bivost u drugim kuća- 
ma, jer osjećam nepri- 
siljenost i prjrođenost, 
iz koje ta seljačka go- 
stoljubivost izvire. I 
'svaki put je u takvoj 
prilici seljačkoj doma- 
ćici bila jedna od prvih 
briga, da iz ormara iz- 
vadi čisti stolnjak i da 
njime pokrije stol, za 
koji ću sjesti. 

Vidjela sam, da u ne- 
kim kućama ne polažu 
veliku važnost na to, kako je stol prostrt, pa 
sam opazila, da u takvim kućama nedostaje je- 
dan važan disciplinski i odgojni momenat: obi- 
čno u takvoj kući k stolu dolazi i od njeg od- 
lazi, kada tko hoće, za vrijeme jela djeca nađu 
stotinu izlika, da poremete red, uopće ne vlada 
onaj sklad, kakav treba da za obiteljskim stolom 
vlada. Znam, da tu utječu i drugi razlozi i ne- 
dostaci, ali ni to, kako je prostrt stol, sigurno 
nije među tim razlozima na posljednjem mjestu. 


U velikaškim kućama uvijek je posvećena po- 
sebna pažnja prostrtim stolovima. Nije to samo 
iz luksuza, nego to ima podlogu u prirodnim 
sklonostima čovjeka, da voli red i ukusnost oso- 
bito onda, kad uzima 
hranu. Što je tko bo- 
gatiji, može dakako 
dati veći sjaj, ali čisto- 
ća i ukusnost ne zavise 
od bogatstva, nego je 
to ono, što može sva- 
tko da ima. 

Za zajutrak treba 
prostiranju stola po- 
svetiti baš takvu paž- 
nju kao i za objed i 
za večeru. No ne treba 
pustiti s vida ni popo- 
dnevnu kavu. Prostrti 
stol modrim ili žutim 
stolnjakom za popo- 
dnevnu kavu i posta- 
viti na nj šaljice od 
porculana u modroj ili 
žutoj boji daje tako 
ugodan familijarni 
ugođaj tom dnevnom 
obroku, koji neka u 
svim kućama, gdje je 
to moguće, bude isto 
tako redovito i zaje- 
dnički serviran kao i 
objed ili večera. 

Uopće treba da se 
kod svakog obroka, 
bio to zajutrak, objed, 
popodnevna kava ili 
večera, uvijek nađe za 
prostrtim stolom čitava 
obitelj na okupu, jer time obiteljska zajednica 
i njen skupni život mnogo dobiva na skladno- 
sti, sređenosti i jedrini. Obiteljski stol, uvijek 
lijepo prostrt, postaje tim privlačivija snaga za 
sve članove obitelji i utječe veoma mnogo na 
koheziju cijelog obiteljskog života. Ne paziti na 
to, kako će biti prostrt stol, znači na oko mali 
propust, ali može da zlo utječe na obiteljski 
život. Zato će dobra domaćica paziti, da u nje- 
noj kući uvijek bude lijepo i uredno prostrt stol. 



DOBAR ZAJUTRAK 

Is pradavne f>rvatslce davnine 

JS/apisao Josip T. i đ a r i ć 


Ima tome otprilike tisuću i trista godina, da 
su se pradjedovi Hrvata doselili u ove krajeve, 
gdje danas živi većina Hrvata. 

Kome je draga prošlost njegova naroda, za- 
pitat će sam sebe, otkuda su bili ti stari Hrvati. 
Što znači ime Hrvati? Jesu li svi današnji Hrvati 
potomci onih starih Hrvata? Jesu li ovi krajevi, 
gdje danas živimo, bili pusti, kad su se stari 
Hrvati ovamo doselili? Je li ovdje bilo već prije 
ljudi? Kakva su lica i stasa bili stari Hrvati? Jesu 
li medu sobom bili svi jednaki po ugledu? Je 
li bilo i u njih gospode u ono davno doba? Je li 
ih bilo mnogo? Koje su vjere bili isprva? Kad 
su se pokrstili? Odakle su došli svećenici, koji 
su ih krstili? Naj poslije rado bismo znali, kako 
su živjeli stari Hrvati u svojoj obitelji? Kako 
su se hranili? Kako su obrađivali zemlju? Kako 
su se odijevali? Kako su se složili da stvore dr- 
žavu? Kako im se isprva zvao vladalac? Je li 
se plaćao porez? Je li bilo novaca u ono davno 
doba? Kako su plaćali porez? 

Je li u ono staro doba bilo više sretnijih ljudi 
među Hrvatima, nego li ih ima danas? Je li taj 
narod bio pobožan i dobar ili je među starim 
Hrvatima bilo i mnogo opakih ljudi? Jesu li 
hrvatski vladaoci bili dobri vladaoci ili su bili 
ljuti silnici? 

Davna su to bila vremena. Danas nemamo iz 
onoga doba vijesti toliko, koliko bismo trebali, 
da saznamo, što se sve onda događalo. Tek se 
dade štošta naslutiti. Sigurnih vijesti ima tako 
malo, da ne znamo sigurno pogoditi, kako se 
onda živjelo. Samo nagađamo, da je moglo biti 
ovako ili onako. 

Ne znamo ni, što znači ime Hrvat, kao što 
danas ne znamo ni, što znače mnoga druga 
imena naroda. Znamo, kako je nastalo među 
Slavenima ime Rusi, Ukrajinci, Poljaci, Slovenci 
i Bugari, ali ne znamo, kako su nastala imena 
Česi, Hrvati i Srbi. Zato neki učeni ljudi naga- 
đaju, da imena Čeh, Hrvat i Srbin nijesu isprva 
značila kakva slavenska plemena. Misli se, da 
su pravi Česi, pravi Hrvati i pravi Srbi bili ne- 
kada sasvim drugoga roda pa su nekako dospjeli 
među Slavene, koji su živjeli po niskim ravni- 
cama današnje istočne Poljske i Bijele Rusije. 
Tu su oni pravi .stari Česi, Hrvati i Srbi zabo- 
ravili govoriti onaj jezik, kojim su isprva go- 
vorili. Među Slavenima su naučili govoriti sla- 
venski pa su po jeziku postali Slaveni. Tko će. 
znati danas, da li je doista tako bilo. Ali se tako 
nagađa. Poslije su se Slaveni raselili, pa su onda 



Česi, Hrvati i Srbi osnovali među Slavenima dr- 
žave. Drži se, da su stari Slaveni sami imali pre- 
malo volje za red, pa su im svuda države stva- 
rali ljudi drugoga roda. Prema tome i među sta- 
rim Hrvatima treba razlikovati dvije vrste ljudi. 
Jedno su bili »pravi« Hrvati. Oni su doduše bili 
seljaci, ali su se držali za gospodu prema drugim 
ljudima, s kojima su živjeli. Sebe su smatrah 
za »plemenite« ljude, a druge su držali za »ne- 
plemenite« ljude. Dakle nije bilo jednakosti. 
Samo su »plemeniti« ljudi mogli biti poglavari 
župa i poglavari države. 

Ako doista oni pravi stari Hrvati nijesu bili 
Slaveni, svakako bismo rado znali, otkuda su 
bili. 

Jedni misle, da su ti stari Hrvati bili po krvi 
braća -čistim Germanima. Nekada je u današnjoj 
Rusiji živio silan narod sarmatski. Nagađa se, 
da su i Hrvati bili dio tih Sarmata. No Sarmati 
su bili rod Germanima. Ako je tako, onda su ti 
stari Hrvati bili nalik na današnje Šveđane, Nor- 
vežane, Dance, Engleze i sjeverne Nijemce. Bili 
su visoki, plavokosi, modrih ili sivomodrih očiju, 
bijela i rumena lica, bijele kože, ravna nosa i 
duguljaste glave s uskim licem. 

Drugi misle naprotiv, da su ti stari Hrvati 
bili nekada u davna vremena narod s gorja 
Kavkaza. Dakle bi to bili rođaci Čerkezima i 
drugim plemenima, koja stanuju na Kavkazu. 

Kako je bilo u ono davno vrijeme, ne znamo 
pravo. Ipak se može reći, da su i ti prastari 
Hrvati bili Slaveni po jeziku onda, kad su se 
stali raseljavati. 

I školovani ljudi, a još više neškolovani, u nas 
malo što znadu o starim Hrvatima i što se sve 
nagađa o njihovoj pradavnoj prošlosti, pa ćemo 
u »Obitelji« o tom koji put nešto napisati, da 
tako njeni čitaoci saznadu nešto o onim pita- 
njima, koja su postavljena na početku ovoga 
članka. 

MAKA RONI - ŠPAGETI! 

Ko ih ne bi poznao! To se jelo među osta- 
lim narodima nevjerojatno raširilo. A nije 
ni čudo, jer su kao varivo zakuha zgodniji 
nego ma koje drugo jelo. Osobito se pove- 
ćava potrošnja, otkako je tvornica „Pekatete* 
počela izrađivati „Jajnine". Ta je kvaliteta 
tako tečna, hranljiva i izvrsna ukusa, da ih 
hvali svaki, koji ih je okusio. 

PROSLAVA 
SVETOGA 
JERONIMA 
U ŠTRIGOVI 

U Međumurju su stari pa- 
vlini imali lijep samostan na 
mjestu današnjega sela Štri- 
kove, a uz samostan crkvu 
posvećenu sv. Jeronimu. Pre- 
daja veli, da je na tome mje- 
stu bio u rimsko doba grad 
Stridon, »rodno mjesto sv. 
Jeronima, pa da je od »imena 
Stridon nastao i današnji 
naziv mjesta Štrigova. Kako 
je da je, tu postoji i danas 
vrlo lijepa crkva sv. Jero- 
nima s ostacima pavlinskog 
samostana, pa je u toj crkvi 
30 . rujna vrlo svečano pro- 



DOČEK OPATA LJUDEVITA KNEŽIĆA 
Pozdravni govor načelnika 



Lijevo: CRKVA SV. JERONIMA 
U ŠTRIGOVI 

Desno: OPAT LJUDEVIT 
KNEŽIĆ 

u opatskom ornatu kod svečanosti 

slavljena svetkovina sv. Je- 
ronima, ikoj'U je uzveličao 
svojim dolaskom opat Lju- 
devit Krežić, predsjednik Hr- 
vatskoga Književnoga Dru- 
štva sv. Jeronima iz Zagreba. 
Svečano dočekan slavolukom, 
gruvanjem mužara i pozdrav- 
nim govorima načelnika, 
župnika, članova bratovštine 
i djevojaka, odslužio je opat 
Knežić pontifikalnu službu 
Božju, blagoslovio zastavu 
Djevojačkoga društva i održao 
govor o značenju Društva sv. 
Jeronima, .a nakon službe Bož- 
je je dr Josip Andrić, naš glavni 
urednik, održao ipred nekoliko 
stotina naroda predavanje o 
knjizi kao čuvarici katoličkih 
i hrvatskih svetinja. 




OPAT KNEŽIĆ I GVARDIJAN O. TROHA 
pred fcrkvom sv, Jeronima 

Sve slike foto „ Obitelj “ 


DJEVOJAČKO DRUŠTVO POD SVOJOM 
NOVOM ZAS TA V O M 

sa svećenstvom, načelnikom i kumom zastave gđom pl. Fodroczy 

VELIK MUŽ U REDOVNIČKOJ HALJ! 


Hrvatski narod mnogo duguje crkvenim re- 
dovima, nesamo za vjerska, nego i za nacio- 
nalna i gospodarska dobra. Mnoge ustanove po 
različitim našim krajevima djelo su ruku njiho- 
vih, njihovih dugogodišnjih napora. U mirnoj 
samostanskoj ćeliji, gdje se duša oslobađa sve 
više spona zemaljskih 
i u zanosu približuje 
svom Stvoritelju, pro- 
živjeli su u našim ze- 
mljama brojni redov- 
nici svoj nepoznati ži- 
vot dijeleći utjehe ža- 
losnima, podižući klo- 
nule, liječeći bolesne. 

Za njihove borbe i 
stradanja malo tko 
znade, ali zato u sje- 
ćanju naroda živu nji- 
hova djela; u na- 
rodnoj duši, u narod- 
noj kulturi, koju su 
kamen po kamen iz- 
građivali — ostadoše 
otisci njihovih žulje- 
va, suza i znoja. 

Otac Bernard i n 
Škrivanić nije za- 
počeo svoj Božji put 
kao redovnik, no u 
samostan ga je pozi- 
vao nutarnji glas du- 
še, koja čezne za po- 
svemašnjim odrica- 
njem i savršenstvom. 

U savršenstvu vlasti- 
tom i u izgradnji svo- 
je ličnosti čovjek na- 
lazi najbolji oslonac 
uspješnom radu za 
usavršen je i izgradnju 
drugih i za ostvarenje 
plemenitih i Bogu 
ugodnih djela. 

O. Bernardin Škri- 
vanić rodio se u Omišu 7. ožujka 1855. god. 
Za svećenika je zaređen 10. kolovoza 1877., te 
je župnikovao kao uzorni don Niko Škrivanić 
u Koštanjima i Sućurcu, odakle je pošao u ka- 
pucinski red i obukao se na dan Trsatske Gospe 
god. 1889. pokorničkom odorom redovnika pro- 
vincije hrvatskih kapucina na Rijeci. Na daleko 
su poznata bila djela oca Bernardina, koja su 
kao nužna posljedica proizlazila iz njegovih du- 
ševnih vrlina i plemenitosti. On je prvi popu- 
larizirao među Hrvatima čašćenje moćne zago- 
vornice naše — Gospe Lurdske, kojoj je iz 
naših strana poveo šesnaest hodočašća, on je 
prvi pokrenuo list »Naše Gospe Lurdske«, koji 
je izlazio na Rijeci još prije rata, i izdavao 


knjige »Kuće dobre štampe«. Podigao je velebnu 
katedralu i mnogo nezaboravnih djela učinio na 
korist naroda i pojedinaca kroz 32 godine svoga 
rada na Rijeci. A kad je nadošla talijanska oku- 
pacija, ostavio je svoje omiljelo područje rada 
i preselio se u Split, gdje je najvećim uspjehom 

proslijedio svoje bla- 
gosloveno djelovanje 
u ispovjedavnici, na 
oltaru, u samostanu 
— perom i riječju. 

Godine 1927. pro- 
slavio je zlatni jubilej 
svoga misništva, i na- 
ša ga slika prikazuje 
upravo u tim rado- 
snim danima. 

Preminuo je 25. 
rujna o. g. u 77. go- 
dini života, oplakivan 
od brojnih učenika, 
prijatelja i znanaca, 
i pokopan u kapucin- 
skoj grobnici na split- 
skom Sustjepanu. 

Ime oca Bernardi- 
na ostat će zabilježe- 
no krupnim slovima 
u analima kapucin- 
skog reda, kao što 
će trajno ostati u sje- 
ćanju onih, s kojima 
je dolazio u kontakt. 
U njemu mnogi gle- 
daju vjerski i nacio- 
nalni svoj uzor: nje- 
gova je duboka po- 
božnost i neprikorna 
savršenost dobila pri- 
znanje s najvišeg cr- 
kvenog mjesta, a nje- 
govo nacionalno dje- 
lovanje nastavlja svoj 
život u životu ljublje- 
nog naroda. 


Živjela konkurencija! 

BUDILICE 
38*50 

Dinara 

uz 3-godištije jamstvo džepni satovi, željezni- 
čarski Roskopf. Nikelanker stroj Din 55’— te raz- 
nog dragocjenog nakita i ostalih satova uz naj- 
niže cijene. 

POPRAVCI UZ NAJNIŽE DOKAZANE CIJENE: 
1 staklo na džepni sat šlifano Din 2*— 

1 kazalo na džepni sat ...» 3'— 

Čišćenje džepnog sata . . . „ 20*— 

Veći popravci na džepnom satu od Din 30 dalje 
Za sve popravke jamčim 3 godine. 

Roba se šalje uz pouzeće. Tražite besplatne cjenike ! 

RUDOLF HRNČIĆ, ZAGREB, Vlaška ulica br. 13 



O. BERNARDIN ŠKRIVANIĆ 

KUĆA 

BEZ 

SVIJET C A 

Talijanski napisao Penzo Pezzani 
Preveo Ćuka Perinić 


Nad kućom Filomene zaustavio se anđeo ži- 
vota ... A ona, koja će za kratko vrijeme postati 
majka, sjedjela je na kućnom pragu. U taj je 
zakut&k najradije zavirivalo listopadsko sunce 
i sipalo najtoplije svoje zrake. U taj su zakutak 
dopirali i svi glasovi okolice, pa i poput litanije 
svečana pjesma njezina muža, koji je išao za 
volovima i kravama. U taj je zakutak dopirao 
zadah vlažne zemlje i uvenula lišća ... A ona je 
sjedjela na kućnom pragu s rukama na kolje- 
nima. Čelo joj se znojilo materinjim znojem, a 
usta šaputala sakrivenom životu. 

Uto joj priđe mlađa sestra Milka s prirođe- 
nom radošću na usnama. 

»Sestrice!« reče Milka. »Ovo je možda za tebe 
dan boli i veselja. U tvojim očima već gore dva 
života ... Ja ih vidim!« Iza tih riječi pogladi joj 
čelo, poljubi blijede ruke i pozove je u kuhinju. 

Filomena ustane i pođe, a Milka je išla za 
njom noseći jastuk. 

Iza Zdrave Marije postane hladno. Dopre oštri 
zrak s brda i donese maglice i vlagu. . . Kad je 
zašlo sunce negdje u daljinama, po nebu se ra- 
zastrli ožareni oblaci, vratio se kući muž sa svo- 
jim volovima i kravama. Zrak se ispunio miri- 
som ubrane trave, mlijeka i obilna pića, koje je 
dočekalo krave i volove. 

Prozor, otvoren prema daljinama, čini se kao 
svečana udubina oltara, koja očekuje kip dobrog 
sveca. A stari mjesec gleda s visine i odrazuje 
se i ljulja na svim vodama zemaljskim. 

Nitko ne govori. Čovjek griska kruh... Ta 
tri bića ne bi u tom času mogla šaptati nego kru- 
nicu. Život seljaka dopušta samo govor Bogu i 
plodinama. 

Nastade mrak i više ne vide jedno drugome 
oči. Šturak sjetilo zapjeva, a Filomena tihano 
zaplače. Milka se tome dosjeti i potraži njezinu 
ruku i nježno je stisne u svojima. 

»Zašto plačeš, kad je radost, koju očekuješ, 
već tu? . . .« 

»Bojim se ove tame. U kući nema ni ulja ni 
vatre... I tako ću morati do sutra čekati, da 
vidim svoj porod . . .« 

Milka prebaci rubac preko pleća i reče: 

»Idem u selo potražiti vatre.« 

»Vjetar biva sve jači,« oglasi se čovjek, »bit 
će noćas oluje .. . Kako ćeš nositi oganj?...« 

»Dajte mi uljanicu!« 

Selo je bilo puna tri kilometra udaljeno od 
njihove kuće, ali je Milka dobro poznavala put. 



Svijetlo uljanice 
osvijetli nemili 
prizor 

Pošla je do kuće strine Marte, koja je imala 
sedam sinova, muža i veliko imanje. Zakuca na 
vratima. Ukućani su pomislili, da je to kakva 
duša iz čistilišta. Pas zareži, a najmlađa djeca 
udare u plač. 

»Strino Marto,« reče Milka, »ja sam, ja sam. 
Dolazim da vas zamolim za malo vatre.« 

»Blažena Gospo! Nas ovdje ima devetero, i 
svi smo u mraku... Uljanica nam je ugasnula, 
a vatre nemamo ni za lijek . . . Laka noć, Milko!« 

Milka pođe do zvonara čika Pera. 

»Dolazim da uzmem malo vatre!« 

»O, Bog te blagoslovio! I ja sam evo u mraku 
i ne vidim ni prsta pred očima. U ovaj sat ne 
mogu ti otvoriti crkvu... a zatim ono svijetlo, 
što gori pred" oltarom, ne smije se nositi van . . . 
Čini mi se, da bih time učinio svetogrđe . . .« 

Milka skrene uličicom lijevo i nađe se pred 
krčmom »Crveni kokot«. U njoj ima mnogo 
svijeta, koji igra, pjeva, puši i pije vino. Tu 
ima vatre, ali mlada djevojka., i sama... u 
ovaj sat . . . Sutra bi se o tome govorilo po čita- 
vom selu. 

Okrene se i ugleda vrlo osvijetljenu kuću. U 
njoj se sigurno slavi vjenčanje, pomisli Milka i 
potrči prema toj kući. Ali kad je bila posve blizu, 
začuje plač žena, a zatim mrtvačke molitve. * 

Milka uđe, zatraži ulja i vatre, prekrsti se i 
odjuri u noć. Srdila se, što je morala uzeti vatre 
u kući jednog pokojnika: prođoše je srsi; Put 
joj se činio neobično dug, mnogo dulji nego 
obično. Vjetar huji kroz stabla i po putu. Svi- 
jetlo dršće. Milka trči, već je u dvorištu... Na 
vratima se spotakne o neku sjenu: bio 1 je to Fh 
lomenin muž, koji je prigušeno plakao. 

Milka je odmah sve shvatila. 

Kad je banula u sobu, svijetlo uljanice osvi- 
jetli nemili prizor. Na krevetu je ležala blijeda 
njezina sestra. Do nje je ležalo lijepo dijete. 

»Oh!« klikne Milka. »Sestrice draga ... pre- 
minula si, a nisi ni vidjela svoga poroda . . . Nije 
bilo ulja ni vatre, sestrice! . . . Oh, da si ga bar 
vidjeti mogla, sestrice draga, sestrice!« 

Sutradan su sve seljakinje bile na Filomeninu 
sprovodu. Svaka je od njih nosila po jednu za- 
paljenu voštanu svijeću ... po najljepšem suncu 
svijetlog listopadskog dana . . . 

Odjednom se prisjetio, da stoji na prozoru bla- 
govaonice i gleda van. Sunce je upravo zašlo 
za brežuljak s onu stranu dvorišta... žarko 
crvenozlatno svijetlo razlilo mu se po licu. Činilo 
se, kao da gori požar; male tanke jele gubile su 
se u žarkom svijetlu, kao da i one izgaraju u 
plamenom moru. Na brežuljku je večernji povje- 
tarac vijao zastavu, koja je udarala o stijeg. 
Slušao je si aib'i šum, koga do tada nije primijetio, 
jer se on uvijek čuo slabije ili jače. Dan i noć, 
otkad oni ovdje žive, udarala je zastava o stijeg. 

»Sad je svršeno,« prošapta on tiho. Bilo mu 
je čudno, što više ne trpi. Ali on kao da uopće 
više nije bio sposoban da išta osjeća. 

XII. 

Torkilđovo se stanje nije mijenjalo. Duh mu 
je bio umoran i tup. Kad je Roza odlazila u 
Švedsku i kad su se kod kuće opraštali, nije to 
izgledalo kao rastanak zauvijek. Bili su oboje 
vrlo mirni. Činilo se dapače, da je ona vesela i 
puna nade. Tako je stajala i na prozoru vagona 
na kolodvoru u Lillestromu i pozdravljala ga. 
On joj je odzdravljao šeširom i mahao rupcem, 
kad je vlak odlazio. Sve mu se činilo jako ne- 
stvarnim . . . možda je bio samo napola pri svi- 
jesti i nije mogao da razumije svoju bol. 

Istom kad se vraćao kući, posta mu jasno, što 
se dogodilo. Ona je doista otišla, nije više uz 
njega kod kuće i možda se više nikada ne će 
vratiti. A on ju je sam poslao ... 

Učini mu se odjednom, da je sve to besmi- 
sleno, ludo. Ta uradio je kao luđak. Htio je da 
joj piše i da je moli, da se vrati . . , odmah veče- 
ras. Sve misli o budućnosti je otjerao od sebe . . . 
znao je samo, da je mora opet dobiti. Kad je 
stigao kući, otišao je ravno u njenu sobu, napi- 
pao u mraku njen krevet i bacio se na nj. Na po- 
krivaču je ležao mali komad rublja, tanak i me- 
kan. Još se na njemu osjećao lagan miris njenog 
tijela . . . bila je to njena noćna košulja. On 
utisne lice u nju: 

»Morat ćeš da se vratiš svome djetetu, Rozo . 
ono ne će moći da -bez, tebe živi .... .« 

Ali kad je legao na počinak, počeše opet nje- 
gove misli da lutaju pustinjom, kroz prošlost i 
budućnost... 

Dani su prolazili. Oni su se dopisivali, ali se 
nisu doticali pitanja o rastavi. Piisali isu jedno 
drugome, kao da je#Roza otputovala na kakav 
obični posjet. Torkild joj je javljao o Dorisi, 
od koje je dobio nekoliko dugačkih pisama. Bila 
je oduševljena boravkom u Parizu, stanovala je 
kod udovice jednog profesora, imala je mnogo 
posla, a često su je i pozivali. Upoznala se s mno- 
gim simpatičnim ljudima, Francuzima, Fincima 
i drugim inostrancima. 

I Roza i Totkild mislili su, da ta stvar s pu- 
tovanjem u Pariz ne izgleda baš onako, kao što 
Doris priča, ili je to više manje izmišljeno. Tor- 


ROMAH JEDNE OBITECJ1 
Norveški napisala Sigrid Undsei 
Prevodi Kruno Krstić (nastavakj 

kild je čak pomislio na mogućnost, da ona uopće 
nije otputovala u Pariz. Ali budući da su sada od 
nje listovi vrlo često dolazili, povjerovao je vrlo 
brzo u njezine priče. Osjećajući se na smrt umo- 
ran i izmučen, nije on mogao ni da pomisli, da 
bi još više mogao da podnese i da bi još mogao 
da naprti na sebe brigu za sestru. 

Pisao je Rozi i o tome, kako je Agnes, slu- 
žavka, marljiva i kako se brine za Rozine biljke. 

I jedan jedini put — srce mu je tada jako uda- 
ralo, a obrazi gorjeli — usudio se on da piše: 

»Tvoje pariške lukovice nisam još otkrio. Že- 
lio bih da procvatu, kad ti o Božiću dođeš kući.« 

Tada se dogodilo ono, što je dovelo do konca. 

Jednog jutra, dok se oblačio, otkrio je nakon 
žestokog napadaja kašlja, da u ispljuvku ima 
krvi. Ne mnogo . . . samo nekoliko malih, crvenih 
niti. Ali kad je mehanički stavio rubac na usta i 
onda ga pogledao, bile su na njemu dvije svi- 
jetlocrvene mrlje. 

On baci rubac u kotao za pranje, donese iz 
kućne apoteke u Rozinoj sobi karbolne vode te 
izlije na rubac i u umivaonik ... iz obzira prema 
djevojci. Tada se sasvim obuče, siđe da popije 
kavu i uputi se u ured. 

Osjećao je u tijelu neko čudnovato bockanje. 
Male krvave mrlje mogle su da ne znače ništa . . , 
a mogle su i da znače smrt. 

Spopadala ga je neka neobična jeza, kao da 
ga prelijeva neki golemi studeni val. Morao je 
da se sjeti velike ledenice gore u šumi, kraj koje 
su i on i Roza često ljeti prolazili, i studenog 
daha, koji je iz nje izbijao. Torkild se pri toj 
pomisli sam sebi nasmije. 

Smrti se nije bojao. Znao je to sada . . . kad 
je smrt postala za njega nešto stvarno, blisko. 
Bilo mu je samo jako čudno. 

On se sjeti sanjarija o smrti, kojima se bavio 
u očajanju svoje prve mladosti. Odjednom mu 
posta jasno, da nije nikada ozbiljno mislio, kada 
je sanjao o tome da oduzme sebi život. U tim 
mekanim, melankoličnim sanjama nije bilo ni- 
čega od stvarne zbilje smrti. S dušom mekano 
uvijenom u sentimentalno sažaljevanje sama 
sebe ne može nitko da pođe u smrt. 

On se sjeti dana, kada je ozbiljno gledao 
smrt. Bilo je to onda, kad se njegova majka 
ustrijelila. Tada je u smrti bilo nešto odvratno, 
grozno, jer je jedno ljudsko biće proglasilo 
svoj život propalim. Sjeti se smrti gospođe 
Wegner... njene tuge, što mora da ostavi ži- 
vot. Ona je znala, da sakuplja blago na zemlji, 
i njeno je srce prionulo uz to blago. Ali ona je 
umrla hrabro i s utjehom u duši. Jer djela čo- 
vječja žive poslije smrti, ona ne će nikada pro- 
pasti, premda nikome nije dana moć, da ispita, 
kako će ona dalje živjeti, dok se ne isprepletu 
s djelima drugih, s kojima će se ujediniti, usli- 
jed kojih će se promijeniti, ne prestajući nikada 
da djeluju. Gospođu Wegner mogao je svatko 

NJIVA ŽIVOT A 

»Naš je život njiva, a sreća 
je uspjela sjetva. Pogledajte 
ljude oko sebe: jedni su korov, 
drugi su (poljsko cvijeće, treći 
opet dobre vlati, a ima i takvih, 
koji iznad ‘polja sjaju kao mo- 
dre zvijezde.« 

Te je riječi napisao ruski se- 
ljački pjesnik Spiridon Drož- 
žin. Dobro je to rekao. Svaki 
od nas i te kako osjeća, da nam 
sreća dolazi upravo tako, kao 
što seljaku Bog daje, da mu 
sjetva donese bogatu žetvu. Ne 
uspijeva seljaku sv^ka sjetva, 
pa tako i nama ne dolazi uvijek 
sreća. Ali niti seljak mora od- 
;mah očajati, ako nema od svoje 
sjetve onog uspjeha, što ga je 
mučeći se i radeći očekivao, niti 
treba očajati, ako nas ne za- 
padne uvijek ona sreća, koju 
očekujemo. 

Najgori su na njivi čovječan- 
stva oni ljudi, koji na njoj ra- 
stu kao korov na seljakovoj 
njivi. Ne možemo svi biti je- 
dnaki, ne možemo svi biti ono, 
što je ruski seljački pjesnik 
nazvao modrim zvijezdama (mi- 
slio je kod tog očito na naj- 
umnije ljude, koji se snagom 
svoga duha dižu iznad ostalih: 
to su pjesnici, književnici, uče- 
njaci i drugi prvaci čovječan- 
stva), ali dobre vlati možemo 
svi .biti. Tko ne nosi koristi, 
toga će život baciti u stranu, 
a tko je još na štetu (lijenčine, 
rasipnici), taj će biti iščupan iz 
njive čovječanstva, kao što se- 
ljak čupa korov iz svoje njive. 
Samo čovjek, koji koristi ljud- 
skoj zajednici i svom narodu, 
ima pravo, da se s njim računa. 


Najstariji hrvatski Ka- 
lendar « DANICA« naru- 
čuje se uz cijenu od 
IO dinara Kod Hrvat - 
sKoga Književnog 
Društva Sv. Jeronima, 
Zagreb, Trg Kralja To- 
mislava 21 





Voljela bi, kad bi si i ja takav mogla pri- 
uštiti! @ „Ah, taj uopće nij® nov — samo 
sam ga ,na novo* prala ! 11 © Na novo? • 
„Da, vidite, ja si takodjer ne mogu naba- 
viti mnogo novog, zato perem sve svoje 
stvari LUX-om. Tako ostanu one uvijek 
kao nove, jer su ,r.a novo' prane sapun* 
skim pahuljicama 


unMi 


da prepozna po djelima njezinim, ona je umrla 
u Gospodinu ... u ljubavi, ljepoti i poštenju . . . 
u onome, što bi mnogi ljudi rado u svom životu 
ostvarili, ali ostvaruju samo najjači... Sjeti se 
i smrti svoga oca, koji je u milosti usnuo za 
vječni život. Za njegova djela je bolje, da što 
prije potonu na dno rijeke, koju zatvaraju ljud- 
ska djela, da ih ta djela preplave, smiješaju se 
s njima i učine nevidljivima. ‘ 

Sad je možda došao na njega red da umre. 
Pri pomisli na njegova djela . . . prožimala ga 
ona ledena studen. Njegov život ne će ostaviti 
nikakvih osobitih tragova. Smrt će ga uzeti sa 
sobom, kao što ledenj ak na svom putu uzima 
neplodni 'kamen u svoje krilo. Smrti se ne može 
umaći . . . ali ne smeta; znao je dobro, da će joj 
moći 'bez straha pogledati u oči. Promatrao je 
sam sebe s nekom rezigniranom boli . . . zapravo 


mu je sve u životu bilo indiferentno, osim jedne 
žene. I zato je i pravo, da ga je sudbina bacila 
među suvišne ljude. Kroz godine i godine leb- 
dio mu je pred očima samo jedan cilj: da dobije 
onu, koja je za njega bila jedina sreća. Istom 
sada je spoznao, da nikada nije upitao sebe, da 
li je i on za nju sreća. Nema sumnje, da je on 
pod svaku cijenu htio da je usreći; ta to je bio 
preduvjet njegovoj vlastitoj sreći. Ali znao je 
i to, da je on svakako htio da je dobije . . . čak 
i uz opasnost, da oboje postanu nesretni. D&, 
čak i uz tu cijenu htio je da je dobije. U stvari 
on je uvijek znao, da ne će biti drugačije, nego 
je zbilja bilo . . . njen otpor kroz godine bio je 
za to dovoljan dokaz. Ništa u njemu nije har- 
moniziralo s Rozinim životnim instinktom. On 
nije bio čovjek, koji bi mogao da od nje stvori 
ženu i majku. Kad ju je napokon stvarno do- 

Svojim susjedima pokažite „OBITELJ" 
i nagovorite i k, da se na nju pretplate! 


bio, bilo je sasvim prirodno, da se ona živući 
s njime promijenila i da su se oboje osjećali 
nesretnima. 

Sve to je on već davno uvidio. A ipak ... da 
se ono nije desilo ... bio bi je zamolio, da se 
povrati. Ne možda zato, što ! bi njegova vjera u 
budućnost postala čvršćom, niti zato, što bi se 
ozbiljno nadao, da će njihov zajednički život 
postati dubljim i bogatijim... ne, nego samo 
zato, jer je htio da nastavi. Mislio je: dobit će- 
mo djece, vidjet ćemo, ne će li tada biti bolje, 
ne će li djeca premostiti onaj jaz, koji se ničim 
ne da zatrpati. Znao je, da ona s njime ne će 
nikada upoznati pravu sreću žene: ona je osje- 
ćala neku sreću ljubljene djevojke, pa ako sada 
upozna majčinsku sreću, možda će biti zado- 
voljna. 

Da, još prije nego je otputovala, bio je on 
čvrsto odlučio da je pozove natrag. 

Sada je sudbina odlučila. Sad je morao da je 
ostavi. U novoj mrzloj atmosferi, koja će ga 
odsada okruživati, morat će smoći snagu da to 
učini. 

Nije mogao spriječiti, da mu se u mašti pojave 
neke nježne slatkobolne predodžbe . . . Roza 
sjedi uz njegov krevet, a on umire . . . Moći će 
još jednom da joj govori o svojoj beskrajnoj 
ljubavi. I onda će možda ona konačno shvatiti, 
kako je sva njegova duša bila u njenim malim 
tvrdim rukama. 

Sa zlovoljom je pokušavao da otjera te misli. 

Čovjek mora da nosi svoju dušu u vlastitim 
rukama. Mora da sam sebi polaže račun, što je 
od nje načinio. Da li je tako živio, da će u njoj 
još i na smrti biti snage i života. Ili će samo 
veliki led prekriti njegov ugasli život. Morao 
je sada to da nauči i razumije: da se približava 
vječnoj studeni. Morao je naučiti, da je pre- 
gori . . . kao što će morati da pregori sve, od 
čega nije mogao da stvori nešto lijepa i dobra. 
Moracf je da nauči, kako će svoj život učiniti 
poštenim i pravednim, jer samo život poštenog 
i pravednog čovjeka nije nikada uzalud živ- 
ljen... da se jednom može umrijeti onako, 
kaiko je umrla Rozina majka, ako mu još život 
bude potrajao kraće ili duže vrijeme. 

Otišao je iz ureda k doktoru Meyeru. Liječnik 
je to nazvao katarom plućnih vršaka. Obe su 
strane pluća bile inficirane, ali ne teško. Savje- 
tovao je Torkilda, da što prije ode u kakav 
sanatorij. 

Torkild se vraćao kući u vedroj zimnjoj ve- 
čeri, kad se sve bijeljelo od mraza. Vječna tanka 
bijela magla ležala je nad povenulim livadama 
s obiju strana rijeke. Nebo se još zagasito ru- 
menilo od sunčeva zapada. 

Čudio se vedroj 'tišini, koja je vladala u nje- 
govoj’ duši, dok se primicao svom opustjelom 
domu. 

Navečer je pisao Rozi. Napisao je mnogo li- 
stova, Ikoje je zatim poderao. Onaj, koji je ko- 
načno poslao, glasio je ovako: 


»Draga Rozo! 

Ja sam konačno došao do uvjerenja... da 
sam nesposoban čovjek. Mislim sada, da te je 
baš tvoja zdrava narav uvijek od mene odvr- 
ćala . . . ja nisam bio sposoban da budem tvoj 
muž i da na svijet rađam djecu. 

Lagat ću, ako ti rečem, da bih želio, da se ni- 
smo nikada uzeli. Znam, da bi to za tebe bolje 
bilo — a možda i za mene... Uostalom da 
li bi za mene bilo bolje ili gore, to ne mogu 
sa sigurnošću da kažem. Ima sva sila toga, zbog 
čega moram da te molim za oproštenje . . . 
možda će doći dan, kada ćeš ti na naš odnošaj 
gledati tako, da mi ne ćeš moći da oprostiš, 
premda zzam, da mi sada opraštaš. Bit će sasvim 
pravedno, ako se jednog dana budeš mene sje- 
ćala s ogorčenjem i prezirom. 

Ja sebe ne smatram čovjekom, koji ima prava 
da rađa na svijet djecu. I time je sve rečeno. 
Ne usuđujem se da te zamolim, da se povratiš, 
jer je sav naš brak jedino za to stvoren, da 
sakati i ugnjetava tvoju narav. Ja te ljubim isto 
tako jako kao i prije, ali sam spoznao, da je 
moja ljubav prema tebi vrlo sebično čuvstvo. 
A kad ja sam to osjećam, onda znam, da sam 
manje nego ikada sposoban da te za sebe pre- 
dobijem. I stoga ja ne ću radi tebe i radi mene, 
da nastavimo naš zajednički život. Ja ću na 
neko vrijeme otputovati. Pisat ću ti onda iz 
mjesta, u kome se budem nalazio. Trebat će 
urediti svu šilu praktičnih pitanja, a sve će da- 
kako biti uređeno onako, kako ti želiš ... na pr. 
da li želiš zakonsku rastavu itđ. 

Bit će gotovo smiješno, ako napišem, da ti 
želim svaku isreću, jer znam, da sam baš ja 
upropastio najljepše doba tvoga života. Ali ja 
sam spreman da žrtvujem i svoj život, da ti 
budeš sretna. Meni je gotovo strašnije od smrti, 
što ti sve ovo pišem, i znam, da će te zaboljeti, 
ali ja to činim, jer mislim, da bi među nama bilo 
još mnogo gore, kad bi se ti povratila. 

Tvoj Torkild.« 

Pročitao je list- još jednom. Učini mu se, da 
list zapravo ništa ne kaže. Ali bilo je mnogo 
toga, što joj on nije mogao da kaže. Prvo, što 
je morao da nauči, bilo je, da šuti o onome, što 
joj nije imao nikakva prava da povjeri, premda 
bi mu bilo odlanulo, da se izjadao. 

Bio je već umoran, htio je da svrši, te je oda- 
slao list. 

Odlučio je, da ne ide u sanatorij. Prije svega, 
jer Roza nije smjela da sazna, da su mu pluća 
bolesna. Činilo bi se, da on hoće da pred njenim 
očima na vrlo jeftin način zasluži mučenički 
vijenac. Po svoj prilici došla bi tada ona k nje- 
mu ne obazirući se na njegove proteste. A bilo 
je još nešto: ako ne bude mogao toliko da pri- 
zdravi, da će moći da izdrži svakodnevni život, 
nego će morati da se da njegovati kao kakav 
bijednik . . . onda je bolje da sve krene drugim 
putem. 

(Nastavit će se.) 

ŠKOLSKA DJECA U STRIŽIVOJNI 
prigodom prve pričesti sa svojim župnikom 
i učiteljicama 
Dolje : 

BLAGOSLOV BARJAKA 
DJEVOJAČKOG DRUŠTVA 
U VRPOLJU U SLAVONIJI 
U sredini kanonik Msgr. Ivan Sečkar 
i župnik Đ. Mitrović 


ŽUPNA CRKVA SV. MIHALJA 
U PRELOŠĆICI KOD SISKA 

sagrađena godine 1831. i obnovljena 
prošlih godina navršila je 29. rujna 
godišnjicu, kako je nakon obnove 
uz velike svečanosti blagoslovljena 



OI> ŽETVE ĐO BjEKB 






Lijevo : 

SLUŽBU STA- 
RINSKIH GOLEMIH 
PREŠA IZVRŠUJE MALI 
RUČNI STROJ, ISPOD KOJEGA 
SE KACA PUNI SLATKIM MOŠTOM 


TRAVA S MIRI 
VOZI SE V E 


I BRACO I SEKA 
VRAĆAJU SE 
RADOSNA LICA 
IZ BERBE 


NAMNOGIM ŠIROKIM POLJANAMA 
ZAMIJENILI SU VESELU PJESMU 
ŽETELACA I ŽETELICA STROJEVI 
SVOJIM MUKLIM ŠTROPOTOM 




VINOGRADI SU fOŠ UVIJEK 
SAČUVALI ONAJ SVOJ ČAR, 
KOJI JE NEDOSTIŽIV, KAD 
DOLOM I GOROM ODJEKNE 
PJESMA BERBE 


Lijevo : 

SLATKI GROZDOVI PUNE 
KACE MOŠTOM 


Desno : 

JESU LI LJEPŠI BUJNI 
OVI GROZDOVI ILI 
ŽARKO OKO DJEVOJAČKO, 
KOJE IH GLEDA 


Lijevo : 

GOLEME BAČVE VELIKIH 
PIVNICA NAPUNIT ĆE 
SE OPET LOZINIM SOKOM 

ZAKLADA TISKARE 
NARODNIH NOVINA 
U ZAGREBU 

FRANKOPANSKA 26 TELEFON BR. 30-80 



Preporuča svoju naj mo dernij e uređenu 

CINKOGRAFIJU 

LITOGRAFIJU 

KNJIGOTISAK 

OFFSET-TISAK 

KNJIGOVEŽNICU 

Izradba solidna i cijene umjerene 


NA 

ZELENOM 

OTOKU 

PUTOPIS JZ IRSKE 


Piše 

D r Josip A n đ r i ć 

( NASTAVAK ) 



DOLAZAK PAPINSKOG LEGATA KARDINALA LAURIJA U IRSKU 
Iza upravo kraljevskog dočeka stupa uza nj predsjednik vlade De Valera 


Ne znam, kad je glagoljivi Francuz završio 
svoje razlaganje i kad mi je san napokon odu- 
zeo mogućnost, da slijedim dalje njegova opa- 
žanja o irskoj davnini. Kad sam se trgnuo i pro- 
tro malo oči, vlak je stajao, a našeg francuskog 
suputnika ni onih Engleskinja više nije bilo u 
kupeju. Bio sam posljednji, koji sam izašao iz 
vlaka u Holyheadu žiireći se, da stignem svoje 
suputnike na putu prema parobrodu. 

Tri sata noćne vožnje preko Irskoga mora 
bila su nastavak onoga klonulog drjemeža, koje 
me je bilo svladalo na putu od Londona do Ho- 
lyheada. U prostoriji ispod palube sjedili su od 
nespavanja slomljeni putnici oko dugačkoga 
stola, na koji su se spuštale umorne glave. U 
takvu položaju motali su mi se kroz san glavom 
irski plovci u liku onog francuskog svećenika, 
koji me je u vlaku bio uspavao pričom o njima: 
neprestano mi se činilo, da plovimo za njima u 
zemlju, koja je i nama obećana, a koja odmiče 
od nas sve dalje i dalje ... 

Jutro je otvaralo vrata krasnom ljetnom 
danu, kad smo 23. lipnja u luci Dun Laoghaire 
(čitaj: Dunlaeri), devet i po kilometara južno 
od Đublina, stupili na tlo Irske. 

* 

Tri dana prije nas plovio je za žarkog lipanj - 
sikog popodneva po Irskome moru istim putem, 
kojim dođosmo mi, parobrod »Cambria« pod 
papinskom zastavom, a iznad njega je letjelo 
šest irskih aeroplana poredanih u oblik 'križa. 

I dok se »Cambria« približavala irskoj obali, 
luka Dun Laoghaire sjala se poput krasnog dra- 
gulja na grudima Irske, koja je u najsveča- 
nijem raspoloženju očekivala poslanika Rim- 


skoga Pape, vrhovnoga poglavara katoličke 
Crkve, u kojoj je irski narod našao najjači 
oslon u svojim stoljetnim teškim borbama za 
samoodržanje. Svaki je Irac prožet uvjerenjem: 
da nije bilo katolicizma, irskog naroda danas 
više ne bi bilo. Dvadeset i pet milijuna Iraca 
raspršeno je po svijetu, a samo jedna sedmina 
ih je ostalo u domovini, irski jezik je bio već 
skoro izumro potisnut od jezika sedamstogo- 
dišnjih tuđih vlastodržaca, samo vjera irskoga 
naroda, vjera, kojoj je reprezentant nasljednik 
sv. Petra, nije se dala istrgnuti iz irskih srdaca 
ni mačem ni gladom ni naj užasnijom strahovla- 
dom onih, koji su mislili, da iz Irske mogu nači- 
niti, što ih je volja. Ta vjera irskoga naroda 
slavila je u ove dane, kad smo i mi Hrvati došli 
u pohode Irskoj, svoje najveće triumfalno slav- 
lje. Deset godina nakon izvojevane narodne i 
državne slobode Irska je dublinskim međuna- 
rodnim euharistijskim kongresom podigla naj- 
veličanstveniji živi slavoluk Kralju Kraljeva, da 
manifestacijom, kakve svijet još nije vidio ni 
doživio, dade oduška onoj tisućljetnoj vjerno- 
sti, kojom je Irska od dana svoga apostola sv. 
Patrika tako čvrsto i tako odano kao malo koja 
druga zemlja vezana uz Namjesnika Kristova. 

Zato je doček kardinala legata Lauri ja, ko- 
jega je Irskoj poslao Papa Pijo XI., da po njem 
bude zastupan na ovom euharistijskom slavlju, 
bio više nego kraljevski. Na obali u Dun Lao- 
ghaireu dočekali su parobrod, kojim je došao 
kardinal legat Lauri, predsjednik irske vlade 
De Valera i primas Irske dublinski nadbiskup dr 
Byrne s drugim irskim crkvenim i svjetovnim 
dostojanstvenicima i nepreglednim mnoštvom 

naroda. Kad se na obzorju pojavila »Cam'bria«, 
zatutnjiše topovi, zazvoniše zvona i zaoriše zvu- 
kovi sirena. Irska je radosno zadrhtala u srci- 
ma svojih sinova, kad je onaj križ, kojim su 
avioni simbolički pratili dolazak papinskog za- 
mjenika, bivao sve veći, dok uz zaglušnu buku 
zračnih motora »Cambria« nije pristala uz 
obalu. 

Na prvom koraku, što ga je papinski legat 
učinio na irsko tlo, pozdravljen je svećeničkim 
Pax od irskog primasa, zatim je pokleknuo 
preda nj i poljubio mu prsten predsjednik irske 
vlade, a iz nebrojenih tisuća grla razlijegalo se 
cijelom obalom i gradom klicanje. 

Praćen počasnom stražom u zelenoj uniformi 
i dugim nizom automobila vozio se kardinal 
legat kroz špalir naroda devet i po kilometara 
dugom cestom prema Dublinu. Papinske bijelo- 
žute i irske zeleno-bijelo-narančaste zastave le- 
pršale su sa sviju kuća, sviju stabala i diljem 
cijeloga puta, a narod je otkrivene glave, kle- 
čeći s jedne i druge strane ceste, mašući rukama 
i kličući pozdravljao i odavao počast poslaniku 
Kristova Namjesnika. 

Pred samim su Dublinom na dvjema kulama 
stajala dva glasnika s bijelim vlasuljama i tru- 
bljama javljajući dolazak povorke. Tu je na 
povišenu mjestu načelnik Dublina okružen pred- 
stavnicima grada pozdravio papinskog zastup- 
nika, kojemu je bio postavljen stolac velikog 
Daniela O’ Connella, da na njem -sjedi za vri- 
jeme pozdrava. Duh najvećeg Irca iz doba irske 
borbe za slobodu lebdio je nad divnim tim pri- 
zorom, kojim je glavni grad slobodne Irske 
dočekao poslanika onoga Rima, kojemu je O’ 
Connell ostavio u baštinu svoje srce i tim ujedno 
srce cijelog irskog naroda. 

* : 

Dun Laoghaire bio je još prije nekoliko de- 
cenija selo, koje se odlikovalo lijepim položa- 
jem, a danas je to razvijen lučki grad, koji 
s pravom zaslužuje naziv »vrata Irske«. Već u 
samom pristaništu pozdravlja te zeleno drveće, 
koje se proteže duž obale, uokviruje grad, pre- 
lazi u zelenilo poljana i brežuljaka unaokolo te 
se širi na sve strane dozivajući ti u pamet, da 


si stupio na tlo, koje se diči imenom Zelenog 
Otoka. 

Nas tu nije nitko dočekao. Prekrcavanje sa 
parobroda u vlak, koji je tu stajao pripravan, 
išlo je brzo, jer su nas irski carinici propustili 
bez zadržavanja. Smjestivši se u vagonu na- 
đosmo se ispremiješani s Holandezima, koji su, 
zakićeni svojom crveno-bijelo-modrom troboj- 
kom, privukli na se našu pažnju. A kako svi 
znadu njemački, razvio se razgovor između njih 
i nas brzo sam od sebe. Prvo ih je naravski za- 
nimalo, odakle smo. 

»A, zilam, znam! Jugos lovakija je bo- 
gata zemlja!« upadne jedan, pa da još bolje 
pokaže, kako zna za našu državu, doda: »Kad 
sam prošle godine išao na proslavu sv. Eme- 
rika u Budimpeštu, provezao sam se i kroz vaš 
glavni grad Prag. Divan grad! . . .« 

I bio bi sigurno upao u još veći zanos, da ga 
nismo razočarali dokazavši mu, da je Čehoslo- 
vakija, kako neslavenski narodi zovu Čehoslo- 
vačku, posve druga zemlja nego Jugoslavija. 
Izlbijelio je oči i očito se više nije znao snaći, 
kamo da prema svom poznavanju Evrope smje- 
sti te Hrvate, koji živu na tri put većem teritoriju, 
nego li što je cijela Nizozemska, i kojih ima go- 
tovo dvostruko više, nego što ima u Nizozemskoj 
katolika. 

»Nas će Holandeza biti preko tisuću ovih dana 
u Dublinu,« reče drugi jedan između naših ni- 
zozemskih suputnika, kad mu netko od nas reče, 
da naša skupina broji ukupno samo dvadeset- 
četiri člana. »Većina je naših već otputovala na 
posebnom velikom parobrodu ravno u Dublin, 
samo nas pedesetak evo putujemo posebno, jer 
smo usput htjeli proći i London.« 

Kad bismo mi Hrvati bili narod, u kojem, kao 
što je to kod Nizozemaca, na dva milijuna kato- 
lika izlaze 32 katolička dnevnika, i kad bismo 
mi imali tako zgodnu i tako kratku pomorsku 
vezu s Irskom kao Nizozemci, koje je cijeli tro- 
šak za putovanje u Dublin stajao samo četvrtinu 
od onoga, što smo morali potrošiti mi, zacijelo 
ni broj naših hodočasnika ne bi bio mnogo za- 
ostao za njihovim. 

Uto sam se upustio u razgovor sa simpatičnim 
debeljakom, koji je sjedio meni nasuprot i za- 
gledao se kroz prozor. 

»Gledam, kako se irska obala polako spušta 
u more,« reče, »i razmišljam, nije li se tu negdje 
iskrcao sv. Patrik, kad je došao u Irsku, da u njoj 
provede epohalno djelo svog apostolata . . . Pri- 
pravljajući še naime za ovaj svoj put u Irskif 
čitao sam i nešto više o tom velikom irskom 
Svecu. Rodio se, čini se, negdje u Škotskoj, ali 
ga u šesnaestoj godini zarobiše Irci i ođvedoše 
u svoju zemlju, gdje je kao pastir čuvao stada. 
Nakon šest godina samotnog pastirskog života 
pobježe on na jednom brodu i nakon dugog lu- 
tanja dođe i u Rim. Punih 20 do 25 godina se za- 
tim o njem gotovo ništa ne zna, dok se nije g. 
532., pripravljen za svojti misiju od sv. Martina, 
biskupa od Toursa, iskrcao u Irskoj kao vjero- 
vjesnik. Najprije je stupio na irsko tlo kod Inver 

De, tridesetak km južnije od ove luke, gdje se 
mi sad nalazimo. Nije se dugo tu zadržao, nego 
je zaplovio dalje prema sjeveru. Prošao je ovu- 
da, obišao poluotočić Howth, koji se odavle vidi, 
kako zaklanja sa sjevera dublinsku luku, mimo- 
išao otočić Irsko Oko (Ireland’ s Eye) i zausta- 
vio se opet kod Skerriesa kojih 25 km sjeverno 
od Dublina. To nije bilo daleko od Tare, gdje su 
tada stolovali irski kraljevi i gdje je bilo tadanje 
pogansko središte Irske. N? tu se nije zadržao, 
nego je otplovio još dalje prema sjeveru i pri- 
stao u kraju, koji se danas zove Down. Tu je 
zapravo započeo svoje apostolsko djelovanje, a 
tu je g. 461. i umro te mu je grob u mjestu, koje 
se danas po njem zove Dovvnpatrick U 29 godina 
svog apostolskog rada obišao je skoro svu Irsku 
i obratio na kršćanstvo skoro polovicu tadašnjih 
njenih stanovnika.« 

»A je li sv. Patrik kada bio i u Dublinu?« upi- 
tam ja. 

»Jest,« potvrdi debeljko. »Tada je na tom 
mjestu bilo selo. Tu je on kod jednog vrela, 
koje se i danas zove bunar sv. Patrika (St. Pa- 
trick’ s Well), pokrstio poglavicu toga kraja i 
mnogo naroda. Kod tog je mjesta u kasnijim 
stoljećima podignuta njemu u čast i katedrala 
sv. Patrika, kojom se Dublin i danas ponosi kao 
jednom od najstarijih svojih crkvenih građe- 
vina. No biskupsko sjedište sv. Patrika bilo je 
u Armaghu, gradu, koji se nalazi izvan današnje 
Slobodne Irske Države . . .« 

Uto je vlak nakon dugoga stajanja krenuo, 
pa je debeljkasti Nizozemac zašutio, digao se 
i pošao na protivnu stranu vagona k prozoru, 
da promatra kraj, kojim se vozimo. Pođoh i 
ja za njim. 

Ostavljajući za sobom Dun Laoghaire zausta- 
vili smo pogled još na lijepoj gotskoj crkvi sv. 
Mihaela i zatim zaokružili okom po lijepo iski- 
ćenim ulicama i kućama, dok nam se ne izgu- 
biše iz vidika. U pozadini su se u sjaju jutar- 
njeg sunca kupali brežuljci, koji se lagano spu- 
štaju u nizinu, te cijeli kraj ima izgled valovite 
površine, načičkane naseljima i isprekrižane 
putevima. 

Prođosmo u četvrt sata vožnje pored sela 
Blackrock i Merion te se kroz istočni dio Du- 
blina nađosmo na kolodvoru Westland Row, 
gdje nas je, kao i u Londonu, opet obradovala 
svojim dočekom Miss Arinie Christiteh, da nas 
prva pozdravi na tlu domovine svoga naroda. 

* 

Dublin je bio sav u najsvečanijem ruhu. Sve 
su ulice izgledale kao presvođene nizom lanaca 
spletenih od zelenila i cvijeća, sve su kuće i svi 
prozori na njima bili iskićeni papinskim, irskim 
i kongresnim (modrim) zastavama i urešeni zele- 
nilom .i cvijećem, svuda su se isticali natpisi, 
slike i najrazličitiji ukrasi, kojima su se Dublin- 


ci upravo natjecali, tko će dati ljepše vanjsko 
obilježje svečanim danima, što ih je Dublin 
proživljavao. Ulice su vrvjele silnim mnoštvom 
prolaznika, te se promet u glavnim ulicama često 
nije mnogo razlikovao od prometa u najživljim 
londonskim ulicama. 

Grad, dvostruko veći od Zagreba, nabujao 
je u te dane naglom bujicom ljudstva, koja se 
razlijevala na sve strane poplavljujući sve 
trgove, sve ulice i sve prolaze i zapinjući na po- 
jedinim čvorovima, da onda još jačom snagom 
jurne naprijed. 

Rijeka Liffey, što teče kroz sredinu grada, 
razdijelila je Dublin na dva dijela, koje spaja 
desetak mostova. U ušće te rijeke, koje danas 
prelazi u veliku luku sa širokim pristaništima, 
dovezli su se g. 438., dakle u doba sv. Patrika, 
prvi Danci i osnovali tu prvu svoju koloniju. 
Ravno četiri stoljeća nakon toga došlo je dan- 
sko brodovlje u istu ovu luku i položilo temelj 
svojoj vlasti pod svojim dublinskim kraljem. 
Tako je rijeka, na kojoj se razvio Dublin, po- 
stala od velikog povjesnog značenja za davnu 
prošlost Irske. A čini se, da je ona dala i ime 
Dublinu, jer Dubh-lin znači crno jezero, a tim 
je zacijelo mišljeno ušće ove rijeke, koje je u 
davno doba bilo razliveno u močvare, te su na 
tom močvarnom tlu udarani i prvi stupovi za 
gradnju ljudskih naselja. 

Čim je irski vladar Brian Born g. 1014. oči- 
stio Irsku od gotovo dvjestagodišnjeg gospod- 
stva danskoga, ulazi irska povijest u jedno novo 
razdoblje kulturnoga stvaranja, koje je osta- 
vilo tragove u najstarijim građevinama Dublina: 
dvjema crkvama — Christ-church i katedrala 
sv. Patrika — te u starom dublinskom dvorcu, 
koji je isprva bio gradska utvrda opkoljena 
opkopom za obranu od neprijateljske navale. 

Dok je oko nas vrvio gradski metež u najve- 
ćoj svojoj bujnosti navalom stranaca sa sviju 
strana svijeta, moja je želja bila, da se povu- 
čem u taj najstariji dio Dublina i da promatra- 
jući najstarije njegove reprezentativne građe- 
vine ii duhu prođem ono doba, koje ih je stvo- 
rilo i koje baca svoje svijetlo i na kasniju po- 
vijest Irske, nama tako malo poznatu i tako 
malo razumljivu. 

Tome sam posvetio prvo svoje dublinsko 
predvečerje. 


(Nastavit će se.) 



Zastori su najljepši ures svakog doma ! 
Čipke će kao ukras uvijek postojati! 
Platno je najpotrebnija stvar u kućanstvu 
U nas sve to na izbor! 


Cipalc 

Radićeva ul. 10 ZAGREB Ilica 73 

K V Ć A N S T V O 


O KUHINJI 

Kuhinja je nešto posebnoga u sta- 
nu. Ona je prostor, u koji ne zalaze 
gosti i koji domaćica nekako srame- 
žljivo skriva te joj nije pravo, ako u 
njezinu kuhinju stupi tuđe čeljade. 
Kuhinja je ured za želučana pitanja, 
stoga je i središte najvećih briga. 
Svakome je poznato da domaćica ni- 
gdje toliko ne misli, koliko u kuhinji, 
i da je nigdje ne napadaju tolike brige 
kao u njoj. Ako slučajno dođeš iz 
družinske sobe u kuhinju, izgine ti 
nekako p osmjeh s usana, a čelo ti se 
prekrije mračnim borama. Ima lju- 
bavi, ima radosti s djecom, ima sto- 
tinu drugih veselih stvari, no kad do- 
đeš u kuhinju, sjetiš se, da je ipak že- 
ludac neki okrutni gospodar, tiranin, 
koji se u svašta miješa. Ako njega ne 
slušaš, rasplinu se sve druge ljepote 
i radosti. Ako nemaš samo svoj želu- 
dac, nego još tri, četiri, šest, osam 
drugih želudaca, kojima moraš ugo- 
diti, tad te poklope brige teške: ne- 
tom uđeš u kuhinju, one te u njoj 
čekaju i skaču k tebi iz štednjaka i 
ormara. Promišljaš, prevrćeš sad ovu 
sad onu misao, računaš, tražiš. Nije 
to, da ne znaš, šta bi uradila, hego 
te muči misao radi nedovoljnih sred- 
stava pa ne znaš, kako bi i čime bi 
udovoljila zahtjevima tolikih želudaca. 
To je muka, koju muškarci ne bi ta- 
ko rado preuzeli na sebe i ■ bavili se 
njome od dana u dan. Već samo radi 
tih kuhinjskih nevolja ženi je teže 
na svijetu nego mužu. Muž donese 
plaću — i gotovo. On kuhinju ne po- 
zna, ne pozna onu »duševnu« kuhi- 
nju. Ona je svijet za se: svijet trplje- 
nja, ali i radosti, svijet žene. U tom 
kraju je samovlasni vladalac — želu- 
dac, koji je tako krut i nesmiljen, da 
ne će niti za dlaku da popusti. Doma- 
ćica mu se mora neprestano klanjati 
i to tako duboko, da katkad niti ne 
zna, da li vani sunce, sije ili pada 
kiša. Marija Kutić 

KUHINJSKI RECEPTI. 

Juha od graha. Za 10 osoba uzmi 
16 dkg bijeloga graha i pristavi u 1 li- 
tru vode. Uzmi malo masti i na njoj 
poprži nešto sitno isjeckanoga luka i 
zelenoga peršina i to izlij u grah, koji 
vrije, a kada se skuha, prepasiraj 
grah u načinjen zapržak (zafrig) i 


dolij vode, koliko treba juhe, osoli, 
pobiberi i nalij malo octa pa neka 
vrije 1 do VA sata. Na juhu možeš 
metnuti kruh izrezan na sitne kocke. 

Pečena teletina na umak. Uzmi 
1 kg teletine, osoli, metni na nešto 
masti (6 dkg), na kojoj poprži izre- 
zanu mrkvu, peršin i celer. To peci 
1 sat, a onda sok procijedi, dodaj 
mlijeka, u koje si razmutila jaja, pa 
kad provre, metni nešto limunova 
soka i soli. Meso se lijepo izreže, po- 
lije malo s umakom, a ostatak pose- 
bno nudi. Uz ovo je zgodno dati re- 
zance, okruglice i žličnjake (Nockerl). 

Roščići od krumpira. iJ/mi 20 dkg 
masti, miješaj, a onda metni 20 dkg 
kuhanoga i propasiranoga krumpira i 
20 dkg brašna. Osoli i načini tijesto, 
koje možeš razvaljati.i praviti oblike 
po volji, a odozgo namaži žumanj- 
kom pa peci pri lakoj vatri. 


IvUKUhnit 



Umjetnicko-fotografski atelier 



nalazi se sada 


ZAGREB, Ilica 8. Tel.: 48-6 


Ilica 128 


ILICA 128 





u xrlaLstiUy &ući, 

Ilica 728 - telct *" ilica 128 


Svaki razuman i naobra- 
žen stvor , bila to gospoda 
ili gospodin , ne može da 
bude otmen član današnjeg 
društva, ako je ćelav i 
bez njege kose. Zato neka 
svatko po jedan puta na 
mjesec pere svoju kosu sa 
kosoperom Shampo od ko- 
prive. Omot stoji samo 

KAPTOLSKA LJEKARNA SV. 


Din 3'—. Osim toga valja 
u tjednu 2—3 puta kosu 
kvasiti i tjeme sa pozna- 
tom starom Biljevnom is- 
crpinom od kopriva , koja 
čini kosu punom , zdravom 
i uglađenom. Boca stoji 
samo Din 20 — . Proiz- 
vodi i u promet stavlja 
stara god. 1599. osnovana 

MARIJE, vlasnik VLATKO BARTULIĆ, ZAGREB 



(Huvajte 
prehlađenu djecu 



Odobreno od Ministarstva soc. politike 
i nar. sdravlja S. Br. 15051. od 26. 8. 1932. 


Z I>£ J£ 

Mast za liječenje lišajeva. Uzmi 70 
g Canolina, 35 g žutog voska, 15 g 
bijelog vaselina, 15 g perubalsama i 
8 g posve .sitne mirhe. Sve to metni 
u porcelansku posudu, naliij nešto 
malo vode, rastopi i marljivo mije- 
šaj. Kad se ohladi, opazit ćeš, da se 
samo neki d;o mirhe rastopio, dok 
je preostatak pao dolje nerastopljen. 
Sad čistu mast skini žlicom ili tupim 
nožem do onog neotopljenog dijela 
mirhe, nanovo pretopi i spremi u 
male, ali čiste limene posudice. Ta 
je mast izvrsno sredstvo za liječenje 
lišajeva. Njom treba namazati do- 
tična mjesta u jutro i na večer, ali 
prije mazanja treba ih oprati čis- 
tom vodom. Peru se bijelom čistom 
lanenom krpicom od mekog platna. 

širite: » ohitecj « 



Zajamčeno dobre 

TAMBURE 

svih vrsti 

Fapitašcvlh i Srijemskih 

preporučuje stara ruko- 
tvornica tambura 

Stjepan M. Gilg 

Sisak, III. Savska ban. 

Cjenike tambura šaljem 
svakom na zahtjev badava. 
Odlikovan sa 3 zlatne 
kolajne i diplome. 


DOMAĆICE 

kupujte potrebitu sta- 
klarsku i porculan- 
sku robu u staklani 

R. PASARIĆ, ZAGREB, 

Ilica 5 Ilica 5 

VUČKA VOZ.ORJVICA 


Okrugićeva »Šokica«. 

Pleternica kod Slavonske Požege 
ima već 25 godina svoju Hrvatsku Či- 
taonicu. Dvadesetpeta godišnjica te 
pleternićke prosvjetne ustanove pro- 
slavljena je .posebnim svečanostima i 
izvedbom krasne seljačke glume »Šo- 
kica«, koju je napisao srijemski hr- 
vatski pisac 'svećenik Ilija Okrugić. 
Tu veliku dramu u pet činova izveli 
su pleternički diletanti zaista vrlo li- 
jepo, a posebno su se u svojim ulo- 
gama istakli: Slavko Abramović kao 
ludi Božo, Emica Plivelić kao Janja, 
Šima Jovanovac kao otac, Mato To- 
mić kao stražmestar, Stevo Plivelić 
kao stari Matan, Katica Tomić kao 
majka, Josip Lohner kao župnik, go- 
spođice V. Mlinac, I. Čop, M. Nemet 
i J. Šeper kao seoske djevojke i žene 
te S. Šulc, J. Cviker, S. Katušić, D. 
Babić, S. Jelić i I. Mikanac kao seoski 
momci i vojnici. U kolu je lijepu pod- 
skočnicu otpjevao I. Mikinac. 

KAZA 


NOVA IZVEDBA OPERE »U DOLINI« 

OD E. d’ ALBERTA U ZAGREBU. 

Naše Narodno Kazalište u Zagre- 
bu uza sve teške prilike, koje su ga 
pritisle kao i sva kazališta svijeta, 
provodi i ove sezone opsežan umjet- 
nički program. Tako nam : opera 
zagrebačkoga Kazališta mnogo obe- 
ćaj e. Šteta samo, da u tom ima pre- 
malo sistema, što se tiče propagi- 
ranja naših hrvatskih izvornih oper- 
nih djela. Trebalo bi na pr. jedam- 
put uvesti poseban ciklus hrvatskih 
opera, pa da /u tom ciklusu zare- 
dom bude ,izyedeno po jedno djelo 
od glavnih /'dosadašnjih hrvatskih 
opernih skladatelja (Lisinski, Zajc, 
Bersa, Širola, Šafanek-Kavić, Ba- 
ranović, Gotovac). Sasvim drukčije 
bi to djelovalo na publiku nego li 
kad se djela tih naših skladatelja 
izvode pojedinačno. Odjeknuo bi 
takav ciklus u svoj javnosti radi 
svog svečanoga karaktera, kao što 
svaka svečanost i proslava uvijek 
ima jači odjek. To bi imalo i mani- 
festativno značenje za domaću 
umjetnost, za koju smo dužni više 
pridonositi, nego što se dosad či- 
nilo. Uspjeh takvog jednog ciklusa 
hrvatskih opera doveo bi sigurno do 
toga, da bi se zatim ostvario i dalj- 
nji ciklus slavenskih opera. 

* 

Kao prvo operno djelo iz pro- 
grama ovogodišnje sezone Narod- 
noga Kazališta u Zagrebu izvedena 
je koncem rujna opera »U dolini« 
od Eugena d’ Alberta. Ta je opera 
izvođena kod nas još prije svjet- 
skoga rata te i u našoj publici kao 
i po mnogim drugim gradovima. 
Evrope uživala velike simpatije radi 
svoje tople i melodiozne glazbe i 
radi sentimentalnog sadržaja, koji 
prove java južnjački temperamenat. 

Glavni junak opere je pastir Pe- 
dro, koji živi visoko u pirenejskoi 
planini u Španjolskoj te pasući svo- 
ja staoa nikad nije bio u dolini i 
ne pozna život onih ljudi u nizini. 



PREDSTA1VLJAČI „ŠOKICE", SELJAČKE GLUME OD ILIJE OKRUGIĆA, 
prikazane prigodom 25. godišnjice Hrvatske čitaonice u Pleternici 



Moli se Bogu i vjeruje u svoju sre- 
ću, koju će mu donijeti ljubav pre- 
ma ženi. A tamo u dolini živi bogati 
posjednik Sebastiano, koj' je uzeo 
k sebi jedno lijepo siroče djevojče, 
a kad se jz tog dj evo j četa razvila 
lijepota djevojka Marta, zavolio je 
on nju, a ona njega. Ali njegov je 
imetak na rpbu propasti, od koje 
ga može spasiti samo bogata že- 
nidba. Zato on odluči oženiti se dje- 
vojkom bogata roda, ali u isto vri- 
jeme kani zadržati grešni odnos 
s Martom. Da to prikrije, sili Martu, 
da pođe za pastira Pedra, koji se, 
čim mu je Sebastiano u goru doveo 
Martu, zaljubio u nju. Pedro siđe 
u dolinu, a Sebastiano prisili 
Martu, da se vjenčala s ne- 
lj ubijenim pastirom. Ni iza 
vjenčanja ona ne će za nj da 
zna i tjera ga od sebe.. No 
njegova prostodušna ljuiba'v 
ipak izaziva u nje promjenu. 

Kad Pedro sav žalostan, što 
ga Marta ne će, hoće da se 
vrati u goru, ona vidi, da ga 
ljubi. Ona priznaje Pedru zle 
namjere Sebastianove, pa iz- 
među te dvojice dolazi do 
borbe na šake. Sebastian osta- 
je mrtav, kažnjen tako za svoju 
grešnu opakost, a Pedro vodi 
Martu sa sobom u goru, jer 
je tamo život ljepši nego u 
dolini, gdje su ljudi zli. 

Taj sadržaj zaodjenuo je 
skladatelj d’ Albert glazbom, 
punom dopadljive melodioz- 
nosti, iako nije bio kadar ra- 
zviti onako snažnih zaokruže- 
nih melodija, kakve su stvorili 
veći majstori opera, kojima 
je melodija bio najsnažniji iz- 
ražaj. I harmonijska i ritmič- 
ka i instrumentacijska strana 
d’ Albertove glazbe držana je 
u onoj mjeri i karakteru, ka- 
kav joj je utisnut njenim me- 
lodijskim elementom. U cije- 
losti je to djelo, koje se može 


još uvijek svidjeti, ali ne može više 
osvajati kao nekad. 

Izvedba je pod dirigentom Barano- 
vićem i, redateljem Križajem bila vrlo 
dobra. Odlikovali su se u svojim ulo- 
gama Ančica Mitrović kao Marta i 
Šimenc kao pastir Pedro, zatim Erika 
Druzović kao mala bezazlena Nuri. 
Na trećoj reprizi pjevao je ulogu Se- 
bastiana gost Josef Schwartz (nje- 
mački). Publika je pokazala dosta za- 
nimanja za ovu operu, koja je kod 
nas nanovo iznesena u isto vrijeme, 
kad je u Njemačkoj prvi put izvedena 
opera »Mr. Wu«, posljednje djelo 
istoga autora, koga je ove godine za- 
desila smrt. Dr J. A. 


Umjetničke razglednice sv. Jeronima 
Originalni radirungi 6 komada 10 Dinara 
KUĆA DOBRE ŠTAMPE, 
Zagreb, Trg Kralja Tomislava 21 


posmrtnog dijela Eugena d’ Alberta, koje je 29. rujna 
prvi put izvedeno u Dresdenu 

SVEGA T>OMACO 


Četvrtina sviju novina i listova u 
Jugoslaviji izlazi u Zagrebu. U cijeloj 
Jugoslaviji izlazi 976 novina i listova. 
Od toga izlazi u Hrvatskoj i Slavoniji 
298, a u samom Zagrebu 251. Dakle 
sam Zagreb izdaje više nego četvrtim* 
sviju listova i novina, što ih ima u 
cijeloj državi. To prvenstvo Zagreba 
na polju štampe dokazuje, da je hr- 
vatski glavni grad najjače kulturno 
središte cijele Jugoslavije. U Beogra- 
du izlazi 198 novina i listova, a u Lju- 
bljani 165. 

Svagdanje novine čita danas po 
gradovima svaki čovjek, a i po selima 
imadu sve više čitatelja. U ciieloj 
Jugoslaviji izlazi svega 39 svagdanjih 
novina, a od tih sama 2 katolička. U 
Nizozemskoj ima tri puta manje ka- 
tolika nego u Jugoslaviji, pa imadu 
32 katoličke svagdanje novine! 

Deseta godišnjica radija. U lipnju 
god. 1932. navršilo se 10 godina, kako 
je osnovana londonska radio-stanica. 
To je bila prva radio-stanica u Evro- 
pi, koja je stala redovito svaki dan 
priređivati glazbene i predavačke ve- 
čeri. Otada je u Evropi osnovano na 
stotinu radio-stanica. Zagrebačka ra- 
dio-stanica je osnovana 15. svibnja 
1926. godine. 

Katolici u Jugoslaviji. Od 14 mili- 
juna stanovnika ima u Jugoslaviji 
5,607.000 rimokatolika i 41.000 grko- 
katolika. Katolici potpadaju pod 18 
biskupija, u kojima ima ukupno 3.810 
svećenika i 454 bogoslova, koji se 
spremaju za svećeničko zvanje. 

Koliko ima katolika istočnog obre- 
da? Sviju katolika istočnog obreda 
(kao što su kod nas grkokatolici) ima 
na svijetu 8,177.522. Od toga su 
5,162.385 Ukrajinci (Rusini), a ostali 
su pripadnici drugih narodnosti. 

Koliko ima sveučilišta na svijetu? 
Ima ih svega 220. Mi Hrvati imamo 
samo jedno sveučilište u Zagrebu. U 
cijeloj Evropi ima 130 sveučilišta: od 
tih 23 u Njemačkoj, 20 u Francuskoj, 
22 u Italiji, 12 u Engleskoj, 3 u Irskoj, 
10 u Španjolskoj, 7 u Švicarskoj, 4 u 
Austriji,' 3 u čehoslovačkoj, 5 u Polj- 
skoj, 3 u Jugoslaviji itd. Amerika ima 
preko 60 sveučilišta. 


Kako govore diplomati u Ženevi. 

Diplomati, kad se nalaze na međuna- 
rodnim konferencijama nastoje, da iz- 
bjegnu tumače. To ide dosta teško, 
ali se ipak sporazumijevaju. MacDo- 
nald se teško* izražava francuski, ali 
francuski razumije dosta dobro. Her- 
riot govori dosta slabo engleski, ali 
zato dobro govori njemački. Von Pa- 
pen dobro govori i francuski i engle- 
ski. Francuski dobro govore Sirnon, 
Chamberlain .i Grandi. Kako se vidi u 
diplomaciji je potrebno poznavanje 
jezika, pa nije čudo, d-a Mussoliini već 
duže vremena marljivo uči engleski. 

Smrtna kazna za krađu pšenice. Ra- 
di velike gladi učestale su u Sovjet- 
skoj Rusiji krađe pšenice na polju, 
koju odnose seljaci s kolektivnih ima- 
nja i prave brašno za kućnu potrebu. 
Kako takvih slučajeva ima vrlo mno- 
go, izdane su stroge kazne za te »kra- 
đe kruha«. To se odnosi i na krađu 
pšenice, koja se prevozi željeznicom 
ili vodom. Organi sovjetske vlade su 
se upravo bez obzira borili protiv 
kradljivaca javne imovine, a da uspjeh 
bude što veći, u posljednje vrijeme su 
Centralni izvršni komitet i Savjet na- 
rodnih komesara odredili, da se za 
krađu pošiljaka žita prigodom pre- 
voza željeznicom upotrebi najviša 
mjera socijalne zaštite — smrtna ka- 
zna s konfiskacijom imanja. Tom je 
odredbom broj kandidata za smrtnu 
kaznu u SSSR proširen najednom na 
nekoliko hiljada. 

To, što seljaci kradu žito, nimalo ne' 
začuđuje, jer državni privredni plan 
pod prijetnjom teške kazne nalaže 
doznaku čitave žetve te tako seljaci 
ostaju bez najnužnije hrane. Pri to- 
me se javlja glad i čitava su sela u 
Ukrajini ostala prazna, jer seljaci bje- 
že od gladi u grad za kruhom. Radi 
tih žalosnih prilika uputilo je Udru- 
ženje ukrajinskih nacionalista apel 
Društvu Naroda o teškom stanju u 
Ukrajini ističući, kako su velike koli- 
čine žita seljaci dali vladi, a od nje 
ne primaju ništa, nego moraju gla- 
dovati. I to je eto jedna »blagodat«, 
koju je donio boljševizam! 


Domaći proizvod 

K O V Č ^ I 

u svim veličinama 

TORBE U SPISE (AKTEHTAŠE). NOVČARKE, TORBICE 

za dame i sve vrsti kožnate robe 

JOSIP F 0 Z Y, ZAGREB, 

Masarykova ulica broj 10 


FILM 

Ovogodišnji češki zvučni filmovi. U 

Čehoslovačkoj je od početka ove go- 
dine do rujna proizvedeno 15 zvučnih 
filmova: »Ženidbeni ured« (režiser 
Innemann), »Leliček u službi Sherloka 
Holmesa (režiser Karlo Lamač), »Gro- 
bar« (Lamač), »Pjesma o velikoj lju- 
bavi« (Kubase'k), »Zlatna ptičica« 
(Kminek), »Malostranski mušketiri« 
(Innemann), »Gostioničarka kod divlje 
ljepote« (Innemann), »Kantor Ideal« 
(Frdč), »Pravo na grijeh« (Slavi.nsky), 
»Pred maturom« (Innemann), »Sestra 
Angelika« (Frič), »Pepina Rejholeova« 
(Binovec), »Pjevač poskočnica« (»Pi- 
sničkar« u režiji Innemanna) i još dva 
druga. 

Koliko kina ima u Njemačkoj. Ima 

ih 5057 sa 1,987.000 sjedala. Od tih je 
2500 tonkina, a 2557 za nijeme fil- 
move. Kina za nijeme filmove su veći- 
nom po selima, pa po tom vidimo, da 
u Njemačkoj ima po prilici jednako 
toliko kina po selima kao i po gra- 
dovima. 

Njemački filmovi mjesto američkih. 

K nama dolaze ove sezone gotovo sa- 
mi njemački filmovi, kao što su prije 
dolazili gotovo samo američki. Tako 
sad vlada njemački jezik, njemačka 
glazba i njemački duh u naših preko 
200 kina, što ih ima kod nas: A ipak 
ne bi bilo zgorega, da vidimo i ču- 
jemo filmove i od drugih naroda (na 
pr. češke, francuske itd.). 


Treba da pretplatite svoju djecu na 

»M A £ U MLADOST« 



ZADRUŽNA PDČKA ŠTEDIONICA 


k. z. u ZAGREBU 

21. TOMISLAVA KRALJA TRO 
prima uloške i daje zajmo- 
ve uz najpovoljnije uvjete 


Društvene znakove u svakoj izvedbi 
Emajlnih i drugih napisnih ploča 
Štampilje iz gume i kovine 

dobavlja najjeftinije 

ŠT AMT> 1 EJ A 

Zagreb, Petrinf&ka ul. 38-a 
Nazovite telefon br . 7 5-21 


lijepu k»§u i lijepu glavu 


sa jošte ljepšim 
uvojcima lijepo 
njegovanu, ot- 
mjene pojave, 
trajno izgladje- 
nu i očešljanu, 
bez prhuta i is- 
padanja kose po 
odijelu, imade 
samo onaj, tko 
svoju kosu nje- 
guje redovito sa 

Biljevnom 
iscrpinom 
od kopriva 
DOB 


Bujan rast kosa 

po naravi, a bez njege čini ko- 
su nesredjenom, a time dobiva 
čovjek slab i neotmjen izgled. 
# Toga radi preporuči se svako- 
’ me iskušano sredstvo, a to jest 

Biljevna iscrpina od kopriva 

Kroz tjedan dana postaje kosa 
uredjena - otmjenog izgleda 
Cijena boci Din 20- — . Proizvodi 
i u promet stavlja stara god. 
1599. osnovana KAPTOLSKA 
LJEKARNA, Vlatka Barftu- 
lić, Zagreb, Jelačićev trg 20 
IVA SE U SVAKOJ LJEKARNI 

z^r d onu u djece 


O V C I C A 


NAPISALA LELA LIN 


Već su i kiše jesenje lijevale! Sunce se sakrilo 
za oblake, a oblaci se spustili sve to niže i ma- 
glušastim krilima dodirnuli tjemena visokih pla- 
nina. S tih planina visokih spuštao se praotac 
Adam sa svojim ovcama u doline. Ostavio je 
svoje torove i pašnjake i čitavo stado crnih ovaca 
tjerao prema dolinama. Praotac Adam nije bro- 
jio svoje ovce, pa nije ni znao, da jedna od nje- 
govih ovčica — ona najma- 
nja — ne ide s njegovim sta- 
dom prema dolinama. Ona 
se proljetos rodila na zele- 
nom pašnjaku visoke plani- 
ne; sunce ju je žarko ogri- 
jalo, svježa jutarnja rosa 
okupala, hladni izvor napo- 
jio, a zelena travica nasitila. 

Odrasla je mala ovčica i za- 
voljela vrhunce, na kojima 
je ugledala svijet. Stariji su 
joj pričali o dubokim doli- 
nama sa cestama, stajama, 
selima i gradovima, no na- 
mjesto ljubavi ulije joj od- 
vratnost prema svemu onom, 
što se u dolinama nalazilo. 

Pa nije ni čudo, da mala 
ovčica, čeda visokih vrhu- 
naca, nije marila za doline i 
nije s ostalim stadom praoca 
Adama pošla u doline. 

Ostala je sama na visokom 
vrhuncu. Grijala se na suncu i skakala po slo- 
bodnim pašnjacima. No navališe mrke oblačine 
i maglušastim krilima dodirnuše tjemena viso- 
kih planina i istresoše na njih čitave potoke je- 
senskih kiša. Plakala je mala ovčica u samoći 
brdovitih visina i često gladovala; no kada bi se 
ma i tračak sunčani pojavio, nasmiješila bi se 
radosno i uskliknula: »Ah, ipak je najljepše tu 
na vrhuncima rođenim!« 

Starije joj ovce rekoše, da će se i one opet 
povratiti na vrhunce s praocem Adamom. Ona ih 
je očekivala i bacala čeznutljive poglede niz 
strme obronke, ali joj se pogled gubio u pu- 
stim i sivim daljinama bez živog stvorenja. 

VJEŠTINA 

HOKUS-POKUS. 

Kako ćete učiniti da iščeznu kuglice od voska ili od 
pluta ispod čarobnj ačke čaše, a da ih ne dirnete? Evo 
ovako: 1. Uzmete najprije drveni valjak. Na jednu plohu 
toga valjka pričvrstite mnogo šivaćih igala tako, da 
im šiljci stoje u zrak. 2. Drugu (protivnu) plohu toga 
valjka s iglicama pričvrstite na dno čarobnj ačke .čaše, 
ali tako, da šiljci iglica kad je čaša preokrenuta, dodi- 
ruju stol. čarobnjačka čaša ne smije biti prozirna, da 
se ne vidi, šta je ti njoj. 3. Kuglice od vo^ka ili pluta 


Zastrujaše hladni vjetrovi i urlikom muklim 
zakliktaše okolo torova na vrhuncima i malena 
ovčica opazi jednoga dana na svom crnom runu 
bijele sitne pjege, koje su se neprestano mno- 
žile. To su snježne pahuljice s nebesa padale na 
zemlju. 

Snijeg je bjelinom svojom pokrio sve zelene 
pašnjake na vrhuncima. Mala je ovčica po nje- 
mu otiskivala sitne stope i 
popela se na najviši vršak 
one velike gore. Naokolo se 
svuda sterala bjelina i sve 
se daljine u bjelini gubile. 
S nebesa su padale još uvi- 
jek bijele pahuljice . . . Ovči- 
ca je klicala: 

»Lijepe ste, sitne i bijele 
nebeske zvjezdice, što na ze- 
mlju padate, no dajte, do- 
nesite mi zraku toploga sun- 
ca, na kojem sam se rodila 

i odrasla, jer pogibam. 

Lede se moja uda . . ., a ni- 
koga nema da mi pomogne 
sred ovog dalekog vrhunca. 
Oh, sunca, sunca, sunca!« 

Klicala je ovčica, ali je pa- 
huljice nisu čule. One su ne- 
prestano sipile s nebesa i po- 
krivale njezino crno runo. Za 
čas je njezino runo postalo 
posve bijelo. 

Sipio je snijeg, sipio i sipio. Napao je puna 
tri metra. Na najvišem vrhuncu nisi mogao vi- 
djeti male ovčice. Nestala je negdje pod bijelim 
snježnim pokrovom... 

Kada je granulo proljetno sunce, rastopio se 
led i snijeg. Voda je curila nabujalim potocima 
prema dolini. Raspršile se oblačine, a vrhunci 
pozelenjeli . . . Tada se jednog jutra vratio pra- 
otac Adam sa svojim stadom u torove na vrhunce. 
I na svoje veliko čudo našao je na najvišem 
vršku brda lijepu malu ovčicu, koja kanda se iz 
nekog dubokog sna budila. A njezino runo nije 
bilo crno kao u drugih njegovih ovaca, nego bi- 
jelo, bijelo kao svježi zimski snijeg. 

naj;prij e stavite na stol pod jednu drugu čašu, koja je 
potpuno jednaka onoj sa iglicama. (Čašu sa iglicama 
držite na koljenima). Kad ste onu čašu na stolu podigli, 
da pokažete gledaocima kuglice, bacite je — kao slu- 
čajno -r— na koljena. Mjesto nje uzmite sada onu drugu 
čašu s iglicama i njom pokrijte kuglice. Jačim udar- 
cem čaše nabost će se kuglice na šiljke iglica i kad 
čašu podignete, ne će više biti kuglica na stolu. 

Ovo je prva vještina, u koju upućujemo naše mlade 
čitatelje, da se za zimskih večeri vježbaju i zabavljaju, a 
u narednim brojevima »Obitelji« iznijet ćemo i drugih 
vještina, koje će sigurno biti velika radost našim mla- 
dim čitateljima. 



BRATAC I SEKA SA SVOJOM OVČICOM 

Dan cvijeća. Dva druga se nađu na 
putu. Jedan je otečen i sav ovijen u 
ovoje. Njegov ga drug pita: 

»Joško, pa kakav si ti to?« 

»Da eto, jučer je bio cvjetni dan 
dobrih žena . . .« 

»A šta ima cvijeće i dobre žene 
s tvojim ranama?« 

»Moja žena, kaonoti »dobra« žena, 
kad se vratila kući, posula me cvije- 
ćem, ali je u žurbi i ushićenju zabo- 
ravila lizguliti ruže iz lonaca . . .« 

Prijazan susjed. »Gospođo, došao 
sam aa vam popravim klavir.« 

»Ali ja vas nisam naručila.« 

»Znam, gospođo, no poslao me je 
vaš susjed.« 

Uvijeno. »On nije tako glup, kao 
što mu lice kaže.« 

»Razumije se! Jer mu lice ne kaže, 
da je onoliko gluip, koliko doista 
jest.« 

Kuharica. K umirovljenom dvor- 
skom savjetniku dolazi nova kuharica 
i pita ga: 

»Da li gospođa ide sama u kupnju?« 

»Nikad.« 

»Koliko ću imati slobodnih dana na 
mjesec?« 

»Četiri.« 

»Da li je gospođa srdita?« 

»Nije.« 

»Da li vi s gospođom idete kada 
van na ručak?« 

»Rijetko.« 

»Da li primate mnogo posjeta?« 

»Razmjerno malo.« 

»Da li imate masti za parkete?« 

»Da.« 

»Imate li pse ili mačke?« 

»Ne.« 





Spjevom 

»A djece?« 

»Ne.« 

»Oprostite, gospodine, da imam to- 
liko zahtjeva. Takva sam vam ja!« 

»Imate pravo. No dozvolite, da ja 
vas sada upitam.« 

»Molim.« 

»Znadete li vi svirati na harmonici?« 

»Ne, gospodine!« 

»E, onda vas ne možemo uzeti, jer 
mi hoćemo da imamo kuharicu, koja 
zna svirati harmoniku. Što ćete. Ta- 
kvi smo vam mi!« 

Ne da se prevariti. Pero: »Ko je sin 
kćeri moje bake?« 

Nikica: »Ne znam.« 

Pero: »To sam ja... A ko je sin 
sina moga djeda?« 

Nilkica: »Ne znam.« 

Pero: »I to sam ja . . . A ko je maj- 
mun sin majmunova djeda sina?« 

Nikica: »Ne ćeš me prevariti! I to 
si ti . . .« 

Šteta. »Gledaj, gledaj nova nov- 
čanica!« 

»A gdje meću stare?« 

»Banka ih -uništi.« 

»Šteta! Koliko bi ljudi s njima mo- 
gli napraviti sretnih!« 

Najbolji dokaz. Šef: »Gospodine 
knjigovođo, imam važnog posla, pa 
recite svakome, tko me bude tražio, 
đa me nema u uredu.« 

Knjigovođa: »Gospodine šefe, pa ne 
će mi vjerovati.« 

Šef: »Hoće. Samo mi radite kao 
onda, kad me doista nema u uredu.« 

Knjigovođa: »Što?« 

Šef: »Spavajte.« 

Krivo tumačenje. Gospođa: »Što, 
Ančice, vi pušite moje cigarete?« 

Služavka: »Mislila sam, da vam se 
ne sviđaju, jer ste iih nudili svojim 
drugaricama.« 

Potvrda« Liječnik predaje svoj ra- 
čun bratu pokojnika, kojega je li- 
ječio: 

»Da li želite potvrdu?« 

»Ne, ne treba, imam mrtvački list.« 

Velikodušnost. »Da, istina je! S go- 
dinama čovjek postane pametan. Ali, 
vjerujte mi, dao tdb. rado deset go- 
dina svoga života, da bitTpostao^cTva- 
^deset godina mlađi!« 


ČISTOĆA LICA 


Lice, koje je puno bobuljica, prištića, 
lišaja i sunčanih pjega, Dokazuje 
premalo njege i pažnje za njega 



Čisto lice Nečisto lice 


Slike pokazuju, kako se dade nečisto i zane- 
mareno lice gospodja ili gospode sa njegom 
opet očistiti, poljepšati i da se samo malo 
dnevno uzme vremena za njegu lica. Ako 
je lice suho, tad valja da se upotrebi masna 

Cijena lončiću 
Din 15- 
Liljan sapun 
Din 10- 


MANDULA 

pomada za lice 


Proizvodi i u promet stavlja stara 

KAPTOLSKA LJEKARNA SV. MARIJE 
osnovana god. 1599. Vlatko Bartulić, 
Zagreb, Jelačićev trg 20. Dobiva se 
u svakoj ljekarni 



JI 


H 


Problem broj 3. 

A. Ellerman, Die Schvvalbe 



Bijeli matira u 2 poteza. 


DOBRI JAN SE UTRKUJE 



Svi športaši danas jure 
svojim motorima, 
zašto ne bi i naš čika 
takmio se s njima!? 


Gledajte ga, kako juri! 
Pa to je divota! 

Ne boji se dični čika 
smrti ni života! 


Juri, juri sa brzinom 
od stotine milje, 
on će valjda danas prvi 
stignuti do cilja 


Ali eto opet nekog 
jada iznenada, 
i naš će nam dobri čika 
i opet da strada! 

Zagreb, Trg Kralja Tomislava 21. 


Natječaj „Dijete u narodnoj nošnji“ 


Uredništvo „OBITELJI" raspisuje kao i pređašnjih godina i za ovu 
jesen natječaj dječjih slika, ovaj puta za slike djece u narodnoj 
nošnji. Pozivamo sve roditelje, kojima je to moguće, da dadu svoje 
dijete fotografirati u narodnoj nošnji te da nam pošalju takvu foto- 
grafiju ovaj natječaj. Prispjele fotografije uvrštavat ćemo u 
„OBITELJ" tijekom ove jeseni. Fotografije moraju biti dobre, da 
se uzmognu dobro reproducirati, a treba ih poslati najkasnije 
do studenoga. 

GLAVNE NAGRADE ovog natječaja jesu : 1. jedan umjetnički 
uljeni onog djeteta, čiju sliku dopadne prva nagrada, izradit 

će ga umjetnik Anatol Sergejev, 2. jedan portret izrađen u pastelu 
od umjetnika, 3. više nagrada u raznim predmetima i knjigama. 

Fotografiji se šalju na UKEOMŠTVO „OBITELJI", ZAGREB, Trg Kralja Tomislava Zl. 


ZAGONETKA 


Križaljka 

Sastavio Veljko Novak ; Zagreb 



Vodoravno: 1. Životopis m, učenika i svetaca. 11. 
Prijedlog. 12. Poklopac. 13- Prijedlog. 14. Prostak. 16. 
Grad u Siriji. 18. Arapsko pleme. 19. Mjesto u Francu- 
skoj. 21. Kantar. 23. Japanski diplomata. 25. Glavno 
mjesto na estonskom otoku Osel. 28. Grad u Indiji na 
Gangesu. 29. Rijeka u Holandiji. 30. Životinjski glas. 
31. Prilog. 33. Čopor, stado. 35. Formacija tla (plur.). 
36. Tursko roblje. 37. Grad u sjevernoj Francuskoj. 38. 
Rijeka u Jugoslaviji (obr.). 39. Velikaš, 'bogatun. 40. 
čavao. 

Okomito: 2. Razlika u mjeri. 3. Star nesposoban 
konj. 4. Mitološko lice. 5. Posljednje počivalište. 6. Kra- 
tica za glazbeno djelo. 7. Poznata obitelj u Castiliji. 8. 
Vrst ribe. 9. Svađa. 10. Zamjenica. 15. Asiirski kralj 
(681 — 667). 17. Protusloviti, lažno govoriti. 20. Žmarci. 
21. Grad u Rusiji. 22. Naziv od milja za rodjaku (bez j!). 
23. Veznik i dva prijedloga. 24. Odijeljen. 26. Inicijali 
glasovitog hrvatskog bana i junaka. 27. Inicijali hrvat- 
skog glazbenika. 31. Punana, okrugla. 32. Veznik i car 
ženomrzac. 33. Crnačko selo u obliku kruga. 34. Plodan 
predio pustinje. 



Odgonetku ove križaljke treba poslati najka- 
snije do 29. listopada 1 priklopiti ujedno jednu 
novu zanimljivu zagonetku, koja bi mogla izaći 
u „Obitelji". Ždrijebom će među takve odgone- 
taše biti razdijeljeno IO nagrada u umjetničkim 
slikama, društvenim igrama i knjigama. 


Ilustrovani tjednik „Obitelj* izlazi svake nedjelje . Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijed 
Rukopisi se ne vraćaju. „ Obitelj * izdčje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „ Obitelji * 
Zagreb, Trenkova 1. Adresa uredništva i uprave „Obitelji* : Zagreb, Trg Kralja Tomislava 21. Telefon 54-17. Cek. rač. pošt. šted. br. 33.536. 
„ Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Detelićeva ul. 2. 



